Uključi se u projekat Akademija omladinskog preduzetništva - Srbobran Danas\nUključi se u projekat Akademija omladinskog preduzetništva\nKancelarija za Mlade opštine Srbobran pozivamo sve zainteresovane mlade ljude, starosti od 18 do 30 godina, da prisustvuju obuci razvijanja preduzetničkih ideja (info dani), koja počinje 14. septembra u Maloj sali zgrade opštine Srbobran.\nProjekat zasnovan na obučavanju mladih sa ciljem razvijanja preduzetničkih ideja u nerazvijenim opštinama (III i IV kategorije) sa teritorije Republike Srbije. Deset timova učesnika, mladih od 19 do 30 godina, proći će kroz ovaj tromesečni intenzivni program koji će im omogućiti da razviju svoju početničku ideju, od nje naprave biznis plan, pripreme poslovne predloge za njenu implementaciju i predstave je stručnom žiriju.\nProjekat se sprovodi uz podršku Ministarstva omladine i sporta i Ambasade Kraljevine Danske. Projekat se sprovodi u sledećim fazama:\nRazvoj i rad na ideji\nOtvoren je poziv za prijave timova i podnošenje preduzetničkih ideja. Odabrani timovi će učestvovati u petodnevnoj Akademiji koja će se održati u nekom od planinskih odmarališta u Srbiji. Ovde će učesnici proći kroz intenzivan program obuke, koji će se sastojati od 3 dnevna predavanja, radionica, razgovora sa mentorima i vežbe „speed dating“ sa potencijalnim investitorima.\nNakon povratka kućama, svi timovi imaće dodatnih mesec dana za razvoj svoje ideje i dostavljanje detaljnog biznis plana, zasnovanog na predavanjima i instrukcijama stečenim na Akademiji. U toku ove faze, učesnici će imati dva nedeljna vebinara, kao priliku za sticanje novih znanja i veština. Od deset timova, biće odabrano najbonjih pet, na osnovu biznis planova, koji će biti pozvani na ceremoniju zatvaranja u Nišu.\nCeremonija zatvaranja u Nišu, organizovana u saradnji sa organizacijom ENECA, zamišljena je kao jednodnevan događaj za pet najboljih timova sa Akademije i stotinak pripadnika mladih i ključnih aktera startap zajednice u Nišu. Ceo program biće organizovan radi ostvarivanja dugoročnog uticaja, ohrabrivanjem mladih ljudi da postanu preduzetnici i podsticanjem saradnje između svih prisutnih aktera na našem događaju.\nTimovi će imati priliku da predstave svoje ideje stručnom žiriju i investitorima, u nadi da će privući njihovo interesovanje za investiranje u njihov poslovni predlog. Omogućujući mladim preduzetnicima da upoznaju potencijalne partnere i investitore, želimo da dostignemo njihovu samoodrživost i povećamo mogućnost njihovog uspeha na tržištu.\n27. novembra 2020., 15:06


Parlament Srpske usvojio Rezoluciju o vojnoj neutralnosti - 18.10.2017, Sputnik Srbija\nNarodna skupština Republike Srpske protekle noći okončala je 22. redovnu sednicu. Glasovima 44 poslanika, koji su zasedanje održali u maloj sali zbog toga što... 18.10.2017, Sputnik Srbija\nvesti, svet, republika srpska (rs), milorad dodik, narodna skupština republike srpske, region, bosna i hercegovina (bih)\n09:34 18.10.2017 (Osveženo: 16:01 16.11.2021)\nNarodna skupština Republike Srpske protekle noći okončala je 22. redovnu sednicu. Glasovima 44 poslanika, koji su zasedanje održali u maloj sali zbog toga što je opozicija ponovo blokirala veliku skupštinsku salu, usvojena je Rezolucija o zaštiti ustavnog poretka i proglašenju vojne neutralnosti Republike Srpske.\nRezoluciju su predložili klubovi poslanika SNSD, SP i SDS-K.\nZapad pokreće nerede u Srpskoj, zato što nećemo u NATO (video)\n15 Septembar 2017, 17:55\nUsvojen je Zakon o Fondu solidarnosti za dijagnostiku i lečenje oboljenja, stanja i povreda dece u inostranstvu, čiji je predlagač predsednik Republike Srpske Milorad Dodik.\nOvim zakonom omogućava se dijagnostika i lečenje obolele dece u stranim zemljama u kojima deluju zdravstvene ustanove u kojima je to moguće.\nNarodna skupština usvojila je Zakon o izmenama i dopunama Zakona o Železnicama Republike Srpske, po hitnom postupku, kojim se definiše sprovođenje postupka restrukturisanja ovog privrednog društva.\nPoslanici su podržali i Zakon o izmenama i dopuni Zakona o privrednim društvima, po hitnom postupku.\nUsvojeni su Zakon o izmenama i dopunama Zakona o sudovima Republike Srpske, Zakon o izmenama i dopunama Zakona o prekršajima Republike Srpske i Zakon o izmenama i dopunama Zakona o komunalnim delatnostima.\n6 Septembar 2017, 19:52\nNarodna skupština je usvojila Nacrt zakona o banjama, Nacrt zakona o izmenama i dopunama Zakona o deviznom poslovanju i Nacrt zakona o izmenama i dopunama Zakona o penzijskom rezervnom fondu Republike Srpske.\nUsvojen je izveštaj o radu Ministarstva unutrašnjih poslova Republike Srpske u prvih šest meseci ove godine.\nPoslanici su primili k znanju izveštaj Glavne službe za reviziju javnog sektora Republike Srpske o sprovedenoj finansijskoj reviziji Konsolidovanog godišnjeg finansijskog izveštaja za korisnike budžeta Republike Srpske za period od 1. januara do 31. decembra 2016. godine, te usvojili Godišnji revizorski izveštaj Glavne službe za reviziju javnog sektora Republike Srpske za 2017. godinu.\nUsvojen je i Konsolidovani izveštaj o izvršenju budžeta Republike Srpske za period od 1. januara do 30. juna ove godine.\nO Interpelaciji za razmatranje Ekonomske politike Vlade Republike Srpske — predlog narodnih poslanika, poslanici nisu odlučivali, a primljen je k znanju Godišnji izveštaj Visokog sudskog i tužilačkog saveta BiH za prošlu godinu.\nDodik najavio privremeno povlačenje odluke o referendumu\n14 Oktobar 2017, 16:37\nUsvojen je izveštaj Garantnog fonda Republike Srpske AD Banjaluka o radu i poslovanju za prošlu godinu, Predlog prostornog plana područja posebne namene „Klekovača“ i Nacrt prostornog plana područja posebne namene „Aerodrom Banjaluka“.\nNarodna skupština stavila je van snage Odluku o davanju posebnog ovlašćenja broj: 02/1 — 021 — 124/17 od 9. februara 2017. godine i Zaključak u vezi sa Izveštajem Republičke komisije za sprovođenje referenduma o rezultatu republičkog referenduma na pitanje: „Da li podržavate da se 9. januar obeležava i slavi kao Dan Republike Srpske? broj: 02/1 — 021 — 125/17“ od 9. februara ove godine.\nNarodna skupština Republike Srpske imenovala je Jovu Radukića za vršioca dužnosti glavnog revizora Republike Srpske. Radukić je na ovu dužnost imenovan do okončanja procedure izbora glavnog revizora.\nNarodna skupština razrešila je Borislava Jeličića funkcije zamenika pravobranioca Srpske, jer nije stupio na dužnost u zakonom predviđenom roku.\nPoslanici su za ombudsmana za decu Republike Srpske izabrali pravnika iz Foče Dragicu Radović na mandat od četiri godine.


Navigacija za mobilne telefone Poruči instalaciju - Volim Danilovgrad\nNavigacija za mobilne telefone Poruči instalaciju\nCijena je i više nego povoljna! Ukoliko navedete da ste došli do kontakta preko sajta www.mojmob.me ostvarujete popust\niGO primo navigacija je po nama jedan od najboljih navigacionih softverskih paketa na GPS navigacionom tržištu navigacionih softvera.\nPosle velikog uspjeha koji je u prethodnoj deceniji postigla sa svim izdanjima svojih iGO navigacija, mađarska kompanija NNG je izdala najnoviji iGO Primo navigacioni softver. Za vrlo kratko vrijeme najnovija iGo Primo navigacija je postala najčešće instalirani navigacioni softver kada se uporedi sa skoro svim navigacionim softverskim platformama.\nProdaj telefon na www.mojmob.me\niGo Primo navigacija izdanje je navigacioni softverski paket baziran na platformi sada već legendarnog iGO Primo 2.o. Dizajniran je tako da može raditi sa svim android smartfonovima i tabletima kao i sa svim portabl WIN CE (5.0 i 6.) GPS navigacijama.\nPosebno dobro funkcioniše i sa bilo kojim iOS uređajem (iPhone, iPad,iPod).\nPosle detaljnog testiranja na većem broju portabl GPS Navigacija primjetno je da i najnovija iGO Primo navigacija u sebi nosi brz i kvalitetan algoritam kao i njegov legendarni prethodnik\nNajbolje performanse pruža kada se instalira na gps navigacije sa 128 MB RAM memorije, mada je solidno radio i uz one sa 64 MB RAM memorije.\nCijena ugradnje navigacije za Android uređaje iznosi 15€. Ukoliko navedete da ste do kontakta došli preko sajta www.mojmob.me dobijate popust, a cijena ugradnje iznosi svega 10€. KLIKNI DA ZAKAŽEŠ UGRADNJU\nGoogle unaprijedio opciju djeljenja lokacije unutar Google Maps aplikacije\nOn: 9 августа, 2018\nTagged: Mape Evropa, MojMob, navigacija za mobilne telefone


OBRAĆANjE SARAJEVU IZ NOVOG PAZARA JE POLITIČKI MOTIVISANO | SRNA\nBEOGRAD, 2. JULA /SRNA/ - Politički analitičar Dragomir Anđelković smatra da je obraćanje Sarajevu iz Novog Pazara za pomoć u borbi protiv virusa korona politički motivisano i nije zdravstvene prirode, ali da Srbija neće ometati dolazak ljekara iz BiH, čak i ako njihovo prisustvo nije potrebno.\nAnđelković je u izjavi za Srnu istakao da Srbija ima mnogo razvijeniji zdravstveni sistem od Federacije BiH /FBiH/ i može u potpunosti da se nosi sa svim zdravstvenim probleima na nivou opštine Novi Pazar, te da Sarajevo ne može tu bitno da pomogne.\n"Ali vlasti u Novom Pazaru su očito procijenile da im je ta vrsta demonstracije veza sa Sarajevom i obraćanje Sarajevu potrebno radi sticanja rejtinga među sopstvenim stanovništvom. Takvo obraćanje uvek ima jednu vrstu prizvuka želje da se Novi Pazar poveže sa Sarajevom na način koji izlazi iz prihvatljivog okvira kada se posmatra srpski ustavni poredak. Ali, to je pre samo demonstracija takvih želje, nego što je formalno kršenje ustavnog poretka", rekao je Anđelković.\nOn je naglasio da je Srbija kao ozbiljna država u stanju da spriječi bilo kakve secesionističke i separatističke trendove, a s druge strane neće ni ometati saradnju između Novog Pazara i Sarajeva i dolazak ljekara iz BiH, čak i ako njihovo prisustvo nije potrebno.\nAnđelković je naveo da je Srbija demokratska zemlja i dopušta tako nešto, a s druge strane je dovoljno efikasna da štiti svoje nacionalne interese.\nIz gradske uprave Novog Pazara su prije dva dana zbog epidemiloške situacije u tom gradu u Srbiji zatražili od BiH pomoć da pošalje ljekare i medicinsko osoblje.\nMinistar trgovine, turizma i telekomunikacija Srbije Rasim LJajić izjavio je jutros da je u toku procedura u vezi sa dolaskom medicinskog osoblja iz BiH kao pomoć u Novi Pazar, gdje je proglašena vanredna situacija zbog povećanja broja zaraženih virusom korona.\nPredsjednik Srbije Aleksandar Vučić je juče rekao da Novi Pazar ima dovoljno medicinske opreme i svega, ali da je vidio da su, usred svih pritisaka i muka kojima je Srbija bila izložena, pojedini novopazarski političari, uputili pismo BiH da traže pomoć u borbi protiv korone.\nPredsjedavajući Savjeta ministara BiH Zoran Tegeltija je ranije izjavio da je\npredsjednik opštine Novi Pazar uputio predsjedavajućem Predsjedništva Šefiku Džaferoviću zahtjev za pomoć u medicinskom osoblju, prije svega ljekara, zbog pogoršane situacije prouzrokovane epidemijom virusa korona.\n"Džaferović je proslijedio taj akt Savjetu ministara i mi smo obavili konsultacije. Vlada Federacije BiH je iskazala spremnost da pošalje dva tima medicinskih radnika, po deset ljekara u Novi Pazar", dodao je on.\nTegeltija je prenio da je stav Vlade Srbije da toj zemlji trenutno nije potrebna pomoć, te da je zdravstveni sektor u stanju da obezbijedi adekvatan nivo zdravstvene zaštite u Novom Pazaru, upućivanjem medicinskih radnika iz Kragujevca, Kraljeva i drugih gradova u toj zemlji.


Goraždevac: Pretvaranje Doma kulture u magacin, pritisak na jedinu srpsku redakciju u Metohiji GracanicaOnline.Info\nDolazeći na posao, novinari Radio Goraždevca, koji se nalazi u zgradi Doma kulture, su u ponedeljak zatekli nesvakidašnji prizor. Ulaz u objekat, koji bi trebalo da predstavlja središte svih kulturno-umetničkih i tradicionalnih vrednosti srpske zajednice najvećeg srpskog sela u Metohiji, zatrpan je poljoprivrednim materijalom. Privremeni organ za Peć i Kancelarija za KiM se ne oglašavaju.\nGodinama unazad Privremeni organ za opštinu Peć u ovoj zgradi odlaže poljoprivredno seme, što dovodi do pojave pacova i glodara koji nanose ogromnu štetu svim institucijama, a najviše Radio Goraždevcu, koji zbog ovog nemara trpi ogromnu štetu.\nPacovi nam uništavaju opremu a naše molbe niko od odgovornih ne želi da čuje, kaže glavni i odgovorni urednik Radio Goraždevca, Darko Dimitrijević.\n„Ovo je nečuveno i velika je sramota. Jedino mesto gde postoji mogućnost da se okupljaju mladi više liči na štalu nego na centar za kulturu. Zbog ovoga ne čudi što mladi napuštaju ovo selo, jer je pored nedostatka posla, nedostatak javnog života jedan od razloga sve većeg odlaska mladih“, smatra Darko Dimitrijević.\n„Deset godina mi molimo i kumimo da se ovaj prostor ne koristi za poljoprivredne namene. Poljoprivreda jeste jedan od važnih stubova opstanka naroda ovde, niko nema ništa protiv da se pomogne, ali ja ne verujem da je Kancelarija za KiM sposobna da obezbedi tone i tone poljoprivrednog materijala a da nije sposobna da obezbedi magacinski prostor. Za to valjda imaju budžeta. Sa druge strane zbog korišćenja Doma kulture za odlaganje semena, Radio Goraždevac trpi veoma veliku štetu jer se u zgradi pojavljuju pacovi, koji izgrickaju sve što stignu. Mi smo nedavno obnovili opremu pa se plašimo da ponovo možemo da postanemo žrtva ove sumanute odluke“, naglašava glavni urednik Radio Goraždevca.\nDarko Dimitrijević ističe da ovo nisu uslovi u kojima bi trebalo da rade novinari a sa druge strane, ovakva slika je odraz i obraz onih koji bi trebalo da predstavljaju Goraždevac.\nDom kulture u Goraždevcu decenijama u nazad propada, jer o njemu niko ne vodi računa, a često i zbog neadekvatne namene. Polupani prozori, trule daske i oronula fasada za sada krase objekat, koji je nekada bio simbol svih kulturno-umetničkih dešavanja.\nDo objavljivanja ove vesti odgovori na pitanja koja je Radio Goraždevac uputio Privremenom organu za Peć i Kancelariji za Kosovo i Metohiju nije stigao.\nTags: Goraždevac Dom kulture u Goraždevcu Kancelarija za Kosovo i Metohiju Privremeni organ za Peć Radio Goraždevac\nPrevious U opštini Gračanica devet novih slučajeva korona virusa\nNext U Srbiji 5.896 novoobolelih od korona virusa, u albanskim sredinama na KiM petoro\n5. decembra 2021., 02:35


Soj virusa korona u Srbiji jači nego u Italiji\nRIM - Predsjednik italijanskog regiona Veneto Luka Zaja izjavio je da je soj virusa u Srbiji agresivniji od onoga koji je do sada bio poznat u Italiji.\n"Uradivši četiri testa, primijetili smo da je virusno opterećenje izuzetno jako, virusi su identični između sebe, ali pripadaju potpuno drugačijem klasteru od onog koji je do sada bio izolovan u Venetu i u Italiji. Do danas nije moguće povezati specifične mutacije s različitom patogenošću virusa, jer dosadašnja istraživanja nisu pokazala da postoje kliničke forme vezane za mutaciju virusa", rekao je Zaja za italijanske medije.\nPredsjednik Veneta je naredio da se testiraju stranci u tom regionu, da nije u pitanju getoizacija, već briga o zdravlju svih građana, prenio je RTS.\nU Venetu su otvorena nova žarišta upravo tamo gdje je najveća koncentracija ljudi koji su došli iz inostranstva.\n"Situacija u ovom regionu je u svakom slučaju stabilna, pod kontrolom, ali nas zaista zabrinjavaju ti sojevi virusa koji dolaze iz inostranstva, pa smo zato pojačali kontrolu", rekao je Zaja.\nNaveo je da je riječ o građanima koji dolaze iz Benina, Srbije, Moldavije, Konga i Sjeverne Makedonije.\n"Potrebno je da svjetska zdravstvena organizacija identifikuje države koje imaju probleme, to je nešto što odavno ponavljam. Zabrinjava i što su pacijenti sve mlađi, imamo slučaj jedne majke od 23 godine iz Kameruna sa djetetom od šest godina i dva blizanca od četiri, svi pozitivni na virus", rekao je Zaja.


Windows 10 će uskoro pratiti apsolutno sve što radite | Android Market\nSeptember 26, 2016 - by android - Leave a Comment\nMicrosoft je već bio optužen za špijuniranje korisnika u Windowsu 10 zato što operativni sistem prikuplja podatke koji su im potrebni za dijagnostifikovanje grešaka, kao i za pomoć da se postigne stabilnost. Međutim, ako nedavno patentirana tehnologija ikada izađe u mase, kompanija treba da bude spremna za velike kritike.\nNazvan “Query formulation via task continuum”, patent je opisan kao tehnologija koja uvek prati šta korisnik radi na njegovom računaru uključujući čak i ono vreme dok radi sa aplikacijama kreiranim od strane treće strane. Kako MSPU navodi, cela stvar se čini “za dobro korisnika”, jer Microsoft ovde pokušava da poveže third-party aplikacije sa svojim servisima kako bi obezbedio bolje iskustvo pretrage.\nU suštini, Microsoft tvrdi da će držanjem na oku svega što korisnici rade na njihovim računarima, kao što je na primer pisanje dokumenata, pretraživački endžin uvek biti spreman da isporuči bolje rezultate pretrage.\nMicrosoft patentirao sklopivi telefon koji se pret...\nSamsung Galaxy X1 i X1 Plus sklopivi telefoni stiž...\niPhone 8 će moći da se locira čak i kada je ugašen...\nPrevious Article Call Of Duty: Infinite Warfare ušao u gold fazu\nNext Article HTC sprema novu Ocean seriju telefona


„Stvarnija stvarnost“ u beogradskim bioskopima - Sputnjik Srbija\n„Stvarnija stvarnost“ u beogradskim bioskopima\n© Foto : screenshot zvanicnog sajta\n19:15 08.04.2015 (osveženo 16:19 05.10.2015) Preuzmite kraći link\nCentralna ličnost ovogodišnjeg festivala svakako će biti ukrajinski reditelj Sergej Loznica, koji u svom filmu „Majdan“ prenosi autentičnu atmosferu sa centralnog trga u Kijevu tokom nedavnog prevrata.\nMeđunarodni festival dokumetarnog filma Beldoks, pod nazivom „Stvarnija stvarnost“ održava se osmi put 7-13. maja u beogradskim bioskopima, promovišući najnagrađivanije dokumentarce iz čitavog sveta i najistaknutije dokumentarne filmove s naših prostora.\nOvogodišnji Beldoks želi da svojim stalnim, ali i nekim novim posetiocima, po osmi put prenese zaljubljenost u magičnu dimenziju dokumentarizma.\nOve godine programska celina je podeljena na: Muzičke dokumentarce, koji će gledaoce upoznati sa životom i stvaralaštvom genijalnog, ali neobuzdanog Eliota Smita i onostranim umećem Paka de Lusije, Međunarodni program, koji domaćoj publici predstavlja najreprezentativniju dokumentarnu produkciju iz čitavog sveta i Panorama, program koji okuplja filmove čija estetika biva donekle podređena aktuelnosti i značaju određene tematike.\nCentralna ličnost ovogodišnjeg festivala svakako će biti ukrajinski reditelj Sergej Loznica, koji u svom filmu „Majdan“ prenosi autentičnu atmosferu sa centralnog trga u Kijevu tokom nedavnog prevrata. Beldoks 2015. podržali su Ministarstvo kulture i informisanja Republike Srbije, Sekretarijat za kulturu grada Beograda, Ambasada Švajcarske u Beogradu, Gete institut, Ambasada Izraela, kompanija „Delta Video“, hotel „Metropol“ i sponzor nagrade Srpskog takmičarskog programa — distributerska kuća „DI&MA Vision“. Festival će biti svečano otvoren u Velikoj dvorani Sava centra, 7. maja u 19 časova projekcijom filma „Šuma“.\nSvi ostali filmovi će moći da se pogledaju u Dvorani Kulturnog centra Beograda i u Domu omladine. Ulaznice za Veliku dvoranu Sava centra se po ceni od 400 dinara već mogu kupiti na biletarnicama Eventima, Sava centra i u onlajn prodaji. Ulaznice za Dom omladine i za Dvoranu Kulturnog centra će, po ceni od 200 dinara, blagovremeno postati dostupne na blagajnama pomenutih institucija.\nBeldoks, dokumentarni film, film, Srbija


pink.rs | NAJUREDNIJA ŽENA U AMERICI: Zahvaljujući savetima za sređivanje kuće postala je internet zvezda (VIDEO)\nNAJUREDNIJA ŽENA U AMERICI: Zahvaljujući savetima za sređivanje kuće postala je internet zvezda (VIDEO)\nOna je odlučila da njen dom postane najurednija kuća u Americi, a to je uspela pomoću sitnih trikova koje već danas možete primeniti i vi.\nIzvor: Lepa&srećna; Foto: Prinstcreen YouTube/Home Organizing by Alejandra.tv\nŽelite funkcionalan i savršeno organizovan dom, ali mislite da je potrebno previše novca i truda kako bi se vaše želje ispunile? Predstavljamo vam laka i jeftina rešenja žene koja živi u najorganizovanijoj kući u Americi.\nProfesionalna organizatorka Aleksandra Kostelo ističe kako je par malih trikova savršene organizacije mogu potpuno transformisati vaš životni prostor, a da za to ne morate da potrošite novac!\nPrvi savet ove žene čije je drugo ime “organizacija” i koju je predstavio čak i Daily Mail jeste da razvrstate stvari na one koje često koristite i na one koje su neupotrebljive. Ali, trik je u tome što upotrebljive stvari možete učiniti organizovanim i lako pristupačnim pomoću neupotrebljivih predmeta.\nNa primer, ako imate pleh za pečenje koji retko kad koristite iskoristite ga tako što ćete u njemu organizovati začine kako bi ih lakše pronašli i razvrstali. Takođe, stari stalak za sušenje sudova može postati savršen za organizaciju fascikli i materijala u kancelariji.\nOd kartona možete napraviti male pregrade u fiokama i tako organizovati začine ili neke sitnice poput kancelarijskog pribora, dok velika prazna pakovanja sladoleda možete iskoristiti kao savršeno mesto za olovke.\nAlehandra ističe da je ključ u nama i našim odlukama i željama da držimo stvari u svom domu pod kontrolom. Ona savetuje da svako veče izdvojimo 15 i 20 minuta za izbacivanje nepotrebnih stvari iz kuće i za malo sređivanje kako nas na kraju nedelje ne bi sačekao ogroman nered.\nNjeni praktični saveti za organizaciju oduševljavaju domaćice širom sveta, pa tako saveti poput nalepnica sa imenima začina koji su u tegli i sortiranje garderobe po bojama inspirišu mnoge da naprave nešto slično u svom domu.\nU neupotrebljive plastične bočice možete staviti zihenadle, novčiće ili štapiće za uši, dok kvadratne pregrade u fioci mogu koristiti kako se različite kesice čaja ne bi mešale.\nUštedećete prostor ako fascikle držite na zidu iznad radnog stola, a organizacija pregrada u fioci za posuđe učiniće da lakše pronađete ono što vam je potrebno.\nPogledajte video u kome će vam Aleksandra otkriti sve čari savršene organizacije! Ne brinite ako ne razumete engleski jezik, jer se uredne domaćice lako sporazumeju i bez reči!


Građani 25 zemalja kažu da su ekonomije nameštene za bogate i moćne - Svet - Dnevni list Danas\nPočetna » Svet » Građani 25 zemalja kažu da su ekonomije nameštene za bogate i moćne\nVećina građana iz 25 zemalja obuhvaćenih novim istraživanjem oseća se otuđenim kada razmišlja o svojoj zemlji i u proseku se 56 odsto slaže da je društvo njihove zemlje slomljeno a 57 odsto da je njihova zemlja u padu.\nU većini zemalja prevladava percepcija ,,slomljenog“ političkog i ekonomskog sistema, pokazalo je novo istraživanje agencije Ipsos ,,Sentiment slomljenog sistema u 2021: Populizam, anti-elitizam i nativizam“.\nIpsosov indeks ,,Sistem je slomljen“ ukazao je na veliki stepen korelacije sa nivoom zadovoljenja socijalnih i ekoloških potreba građana i sa njihovim stavom o tome koliko je korupcija sveprisutna u javnom sektoru.\nPrema istraživanju, 71 odsto ispitanih se slaže da su ekonomije ,,nameštene“ u korist bogatih i moćnih, 68 odsto misli da tradicionalne partije i političare nije briga za „obične“ ljude a 65 odsto se slaže da lokalni stručnjaci ne razumeju njihov život.\nTakođe 64 odsto želi ,,snažnog lidera koji će uzeti zemlju iz ruku bogatih i moćnih“ a 44 odsto želi ,,snažnog lidera spremnog da prekrši pravila“.\nSve četiri zemlje sa najvećim stepenom nezadovoljstva su iz Latinske Amerike – Kolumbija, Peru, Brazil i Čile, pokazalo je istraživanje.\nOd 2016. je sentiment ,,slomljenog sistema“ najviše ojačao u Japanu, Južnoj Africi, Švedskoj, SAD i Argentini a oslabio u Španiji, Meksiku i Francuskoj.\nNavodi se i da je Ipsosov indeks „slomljenog sistema“ u velikoj korelaciji sa indeksima percepcije korupcije i društvenog napretka.\nU proseku se osam do deset građana iz 25 zemalja obuhvaćenih istraživanjem slaže da političari uvek nađu način da štite svoje privilegije a 72 odsto kaže da politička i ekonomska elita ne brine o ljudima koji vredno rade.\nIstraživanje je pokazalo i da 70 odsto ispitanih misli da je glavna podela u njihovom društvu ona između „običnih“ građana i političke i ekonomske elite.\nIstovremeno šest od deset ispitanika kaže da bi o najvažnijim političkim pitanjima trebalo da odlučuju građani na referendumu a ne izabrani zvaničnici.\nPopulističko/anti-elitističko raspoloženje snažno je povezano sa sentimentom slomljenog sistema i najrasprostanjenije je u Čileu, Mađarskoj, Kolumbiji, Peruu i Rusiji.\nŠirom sveta ,,elita“ se doživljava kao blisko povezana grupa koja odlučuje na osnovu sopstvenih interesa ignorišući potrebe drugih.\nU proseku se 15 odsto ispitanika identifikuje na neki način sa elitom svoje zemlje, pri čemu to u najmanjem procentu čine Amerikanci i Japanci.\nIstraživanje je pokazalo i da je ,,prosečan globalni građanin“ ambivalentan po pitanju imigracije ali da naginje nativizmu.\nKako se navodi, 57 odsto poslodavaca kod zapošljavanja će dati prednost domaćem stanovništvu u odnosu na imigrante.\nIstovremeno se 38 odsto ispitanih slaže da bi njihova zemlja bila snažnija kada bi zaustavila imigraciju dok se 33 odsto s tim ne slaže.\nTakođe 38 odsto ispitanih kaže da imigranti uzimaju posao „pravim“ građanima zemlje dok se 35 odsto ne slaže sa tim stavom.\nNativizam je najrasprostranjeniji u Turskoj, Maleziji, Kolumbiji, Peruu i Rusiji a najmanje ga ima u Kanadi, Švedskoj, Velikoj Britaniji, Nemačkoj i Španiji.\nOd 2016. je nativizam u porastu u Peruu, Švedskoj (gde je inače takvo raspoloženje marginalno), Japanu, Turskoj… dok je u padu u SAD, Kanadi, Španiji, Italiji i Mađarskoj.\nIstraživanje je obavljeno krajem marta/početkom aprila, a ukupno je ispitano nešto više od 19.000 odraslih.


Potpisana saradnja sa FK Jadran i FK Njegoš – FK Spartak Ždrepčeva krv Subotica\nFudbalski klub Spartak nastavio je sa saradnjom klubova iy regiona. Nakon nedavnog potpisanog sporazuma sa FK Srbobran sada je dogovor postignut sa dva nova dva kluba. U prostorijama Opštine Mali Iđoš potpisali su sporazum o poslovno tehničkoj saradnji sa FK Njegoš iz Lovćenca i FK Jadran iz Feketića. Predstavnike sva tri kluba primio je Marko Lazić predsednik opštine Mali Iđoš.\nIspred FK Spartak sporazum je potpisao Dragan Đorđević, direktor kluba – Okupili smo se da potpišemo ugovor o poslovno tehničkoj saradnji koji će ići u oba smera te biti koristan za obe strane. U Severno Bačkom okrugu FK Spartak Ždrepčeva krv je jedina superligaška ekipa i smatramo da je normalno da budemo baza za talentovane igrače sa ovog područja. Sličnu aktivnost smo nedavno uradili i u Srbobranu i nećemi stati na ovome. Saradnja je obostrana i predviđa odigravanje prijateljskih utakmica, pozivanja na turnire, edukaciji stručnog kadra a sa druge strane sva deca koja zaslužuju pažnju i žele da napreduju biće pozvani u FK Spartak i dobiće priliku da se dokažu.\nDejan Šoljaga predsednik FK Njegoš ističe da je njihovom klubu punio znači ova saradnja posebno u edukaciji stručnog kadra – Poznato je da smo klub koji je rasadnik talenata, igrača koji su branili boje klubova širom stare Jugoslavije. Po pitanju stručnih kadrova nam treba posebna pomoć subotičkog superligaša, da bi upravo talenat naše dece usmerili na pravi način i izveli ih na pravi sportski put.\nIspred FK Jadran sporazum je potpisao predsednik kluba Dejan Prnjat – Mislim da je ovo odlična prilika da se otvore vrata našoj deci da imaju prolaz u jednu superligašku ekipu. Naša dva kluba veže jedna sportska ličnost Dragan Miranović koji je bio dugogodišnji igrač, kapiten a kasnije i trener u FK Spartak. Imamo dosta dece u omladinskom pogonu, solidne uslove za rad tokom svih 12 meseci a po rezultate se vidi da svake godine napredujemo.\nPo završetku ceremonijalnog potpisivanja svi akteri su posetili grob Dragana Miranovića i položili vence u znak sećanja na jedno veliko fudbalsko ime. Program je okončan prijateljskom fudbalskom utakmicom između FK Njegoš i FK Spartak Ždrepčeva krv\nDejan2018-04-19T10:36:01+02:0019. 04. 2018.|


Zakon o zaštiti korisnika finansijskih usluga › Made-in-Germany.rs\nStupanjem na snagu izmena i dopuna Zakona o zaštiti korisnika finansijskih usluga, građani Srbije zaduženi kod banaka ili lizing kuća sada imaju veća prava, a najveći broj njih ubuduće će plaćati i niže mesečne rate.\nPo rečima pomoćnice direktora Centra za zaštitu i edukaciju korisnika finansijskih usluga u Narodnoj banci Srbije (NBS) Une Lasković, centralna banka je kao predlagač ovih izmena imala za cilj uvođenje rešenja dodatno korisnih za građane. Takva je i odredba kojom se propisuje obaveza banke da prilikom obračuna mesečne rate za kredit odobren pre 5. decembra 2011. godine primenjuje isti tip kursa po kojem je i odobrila kredit.\n– Ako je ugovorom između korisnika i banke definisano da se rate otplaćuju po prodajnom kursu, a kredit je odobren po kupovnom, od sada će banka biti u obavezi da to promeni, pa će se sve rate koje dospevaju i obračunavati po kupovnom kursu, jer je po tom tipu kursa i odobren kredit. U slučaju da je kredit odobren po srednjem, po tom kursu će se i otplaćivati. Na ovaj način građani će moći da uštede, jer će im mesečna rata biti niža, a koliko će manje novca morati da izdvoje po tom osnovu, zavisi od tipa kursa koji je banka ugovorila (za odobrenje, odnosno otplatu) i od ukupnog iznosa kredita – objašnjava Laskovićeva za agenciju „Tanjug“.\nKako dalje objašnjava, izmenama je propisana i obaveza banke da pisano ukaže korisniku na rizike koje preuzima ako se zaduži u stranoj valuti.\n– Potrebno je da banka informiše korisnike o svim rizicima koje preuzimaju u slučaju kredita sa valutnom klauzulom. Sigurna sam da je to klijentima i do sada bivalo saopšteno, ali drugačije se nešto shvata kada se kaže usmeno, a drugačije kada se da u pisanom obliku da može i kasnije da se pročita i još jednom analizira. U tom slučaju klijent možda donese drugačiju odluku – rekla je Lasković.\nOna je dodala da je namera NBS bila da zakone uskladi sa najboljom evropskom praksom, zbog čega je dobila i novu nadležnost u smislu zaštite kolektivnih interesa, pri čemu je nastojala da kroz nove propise podigne i nivo informisanja korisnika na još viši stepen.\n– Banke su sada u obavezi da korisnike koji nisu u mogućnosti da se informišu elektronski, o promenljivim elementima kamate informišu u svojim prostorijama ili na portalima, objašnjava Lasković.\n– Sada je i detaljnije propisan način podnošenja prigovora i unapređen način za dostavljanje pritužbe na usluge banaka, uz promovisanje mirnog rešavanja sporova. Umesto dosadašnjih 30 dana za odgovor banke, klijent sada može da očekuje da će ga dobiti u roku od 15 dana, a u složenijim slučajevima banka će imati još 15 dana za dostavu odgovora, ali isključivo u situacijama koje ne zavise od volje banke, što banka mora i da obrazloži – kaže Laskovićeva i dodaje da prigovor može da se podnese u poslovnim prostorijama banke ili elektronskim putem, kao i da je eksplicitno propisano da je postupak po prigovoru za korisnika besplatan.\nU slučaju da korisnik finansijske usluge želi da se žali centralnoj banci, odgovor će dobiti u roku od tri meseca, a za složenije slučajeve, u roku od šest meseci od dana podnošenja pritužbe. Klijenti imaju pravo da NBS podnesu zahtev za medijaciju pod uslovom da su pre toga podneli prigovor banci ili lizing kući sa kojom imaju spor.\nPreduzetnici i poljoprivrednici\nNovim zakonskim izmenama, pored građana koji su ranije bili definisani kao korisnici finansijskih usluga, delovanje Zakona sada je prošireno i na preduzetnike i poljoprivrednike. Oni od 27. marta imaju sva prava koja građanima omogućava Zakon o zaštiti korisnika finansijskih usluga, što znači da će u predugovornoj fazi imati pravo na sve informacije koje imaju i drugi građani, pravo na nacrt ugovora, kao i ostale informacije bitne za donošenje odluke da li da zaključe ugovor ili ne.\nOd MiG na 02/04/2015 / AKTUELNO / Ostavite komentar


Aleksandra Radović i Dragan Vujić Vujke nagrađuju male pevače\nPovodom premijere trećeg dela filma Alvin i veverice u Shopping centru Ušće u nedelju, četvrtog decembra biće održane dečije karaoke\nAlvin i veverice 3: urnebesni brodolom, čija je premijera 11. decembra u 18 časova u Sava centru, prati avanture krznatih muzičkih zvezda na egzotičnom krstarenju i pustom ostrvu gde se nađu posle brodoloma. Film je sinhronizovan na srpski jezik.\nU nedelju 4. decembra u prizemlju Ušće Shopping Centra održaće se dečije karaoke povodom premijere trećeg dela filma o popularnim vevericama - muzičkim zvezdama Alvin i veverice 3: urnebesni brodolom. Karaoke počinju u 16 časova i namenjene su deci uzrasta od 5 do 12 godina. Na programu su dečije pesme i hitovi pop muzike – numere koje u filmu izvode trio Alvin i veverice i njihove prijateljice iz benda Čipets.\nTAGOVI: Sava CentarTržni centar Ušćepremijeraanimirani filmprogram za decu123Dragan Vujić VujkeAleksandra Radović


Dodeljene nagrade najuspešnijim " Umetnicima iz školske klupe" - Dnevnik Juga\nPočetna / DOGAĐAJI / Dodeljene nagrade najuspešnijim “ Umetnicima iz školske klupe“\nU Narodnoj biblioteci Radoje Domanović danas su dodeljene nagrade povodom Festivala dečjeg stvaralaštva „Umetnik iz školske klupe“.\nTim povodom prisutne učesnike i dobitnike nagrada pozdravila je direktorka ove ustanove Vesna Ilić, koja je najavila i obilazak našeg grada odnosno institucija poput Muzeja, Narodnog pozorišta, crkve Odžaklije i Šop Đokićeve kuće a sa ciljem upoznavanja istorije.\n„Ovaj Festival se u Leskovcu održava po prvi put, i izuzetna mi je čast i zadovoljstvo što su nam pristigli radovi iz Pirota, Beograda, Sombora… Cilj ovog festivala je da deca kroz savremene tehnologije podstaknu interesovanje za knjigu. On se održava pod pokroviteljstvom Ministarstva kulture i informisanja i lokalne samouprave. Pored simboličnih nagrada za vas naši mladi umetnici smo pripremili i obilazak našeg grada kako biste upoznali delić bogate istorije koju on nosi.“\nNa konkurs je pristiglo veliki broj radova a žiri nije imao nimalo lak zadatak, jer je trebalo odabrati najbolje od blizu hiljadu pristiglih radova.\nŽiri literarnog konkursa, prof. dr Goran Maksimović, profesor Filozofskog fakulteta Univerziteta u Nišu, Vlasta Cenić, pesnik i Stefan Mitić, pisac.\nŽiri likovnog konkursa:\nprof. dr Aleksandra Perić Nikolić, profesor Visoke strukovne tehnološko-umetničke škole u Leskovcu, Marko Stojanović, strip autor i scenarista i Radivoje Radivojević, likovni pedagog.\nŽiri konkursa za trejler:\nPetra Dimitrijević, glumica, Zoran Pejić, snimatelj i montažer RTS i Nenad Stojiljković, reditelj.\nPrethodni Poraz Dubočice u Bošnjacu, Vlasina remijem u derbiju drži korak sa liderom\nSledeći U kasarni u Donjem Sinkovcu obeležen Dan 3. Centra za obuku defileom jedinica i izložbom opreme i tehnike


INFO ::: Naslovna - Aktuelnosti > Aktuelnosti arhiva - STRANA 3 > Zločin i kamen\nReakcije Aleksandra Vučića na neprijatnost koju je doživeo u Potočarima tokom ukopa posmrtnih ostataka 136 novoidentifikovanih žrtava genocida ocenjuju se kao blage i umirujuće, a čuju se i pohvale njegovoj smirenosti i odgovornom državničkom ponašanju.\nRazlog tome je verovatno strah da će kamen kojim je pogođen u Potočarima u njemu probuditi ratnog huškača, koji bi pretio silom kao u stara vremena i zapaljivom retorikom inspirisao neki novi zločin protiv Bošnjaka. Desilo se suprotno – on je mnoge u Srbiji ubedio da je njegovo srce veliko, da on sve prašta i da je spreman, ako je to potrebno, i da strada za sve nas.\nVučićeva izjava o tome da “budala” ima svuda u regionu i da su se neke od njih našle i u Potočarima, u Srbiji je dočekana sa pravedničkim smeškom, iako je duboko uvredljiva i relativizatorska. Ona upućuje na njegove ranije zaključke da su i ratove u bivšoj Jugoslaviji vodile “neke budale i ludaci” kojih je bilo “na svim stranama”. Ovaj naizgled pomirljiv narativ nas vraća u dominantnu srpsku nacionalističku retoriku koja relativizuje odgovornost Srbije za ratove i ratne zločine, a sadržana je u stavu da su za ratove u Jugoslaviji krivi – svi.\nS druge strane, Vučić samosažaljivo govori o velikoj nepravdi, jer se kamenom odgovorilo na njegovu (našu) “ispruženu ruku pomirenja”. Ovo o ruci pomirenja svima zvuči dobro, iako “ruku pomirenja” obično pružaju žrtve svojim agresorima kada se ovi pokaju zbog zločina koje su počinili, a ne obrnuto.\nOpštem odobravanju Vučićevih izjava doprinose i izjave političara iz BiH, visokih zvaničnika iz UN, EU i SAD koji svi, sasvim prirodno, izražavaju žaljenje zbog nemilog događaja na komemoraciji. Međutim, ove osude njemu služe da u domaćoj javnosti opravda svoje decenijsko negiranje genocida u Srebrenici, da se konačno rehabilituje od nasleđa ratno-huškačke politike koja je dovela do genocida, pa i od svog kasnijeg “aktivizma” kada je Ratku Mladiću nudio Skupštinu Srbije kao sigurnu kuću i menjao imena ulica po Beogradu u Mladićevo ime.\nPrimetna je i upornost Vučićevih ministara da incident senzacionalizuju kao “pokušaj atentata na Vučića”. Oni teško kvalifikuju napade rukama i kamenjem, dok Bošnjacima ne priznaju pravo ni na reč genocid, koji je srpska vojna sila izvršila nad preko 8.372 ljudi u svega nekoliko dana 1995.\nOvaj događaj kojim Vlada Srbije osvaja srca Vučićevih najtvrđih oponenata, otkrio je ponovo, bez većeg iznenađenja, i licemerje njegovih političkih protivnika koji ga danas brane od “ekstremista” iz Potočara. Fokusirana na Vučićeve blage reakcije, srpska opoziciona javnost prelazi preko teorija zavere koje stižu iz Vlade Srbije, koje Vučić ne demantuje, o dobroj organizovanosti Bošnjaka, navodnoj krivici koju za napad snosi BiH, implicirajući predumišljaj i paklene planove koji su u Potočarima sprovedeni u delo.\nIzostaje i analiza neposrednog konteksta u kome se dogodio napad na Vučića: lobiranje njegove Vlade da obori Rezoluciju o genocidu u Srebrenici pred SB UN, čime je pred celim svetom ponovo ponizio žrtve uz komentare o “pobedi Srbije” koju “ipak nećemo slaviti”. Usledili su relativizovanje značaja sličnih rezolucija usvojenih u Kongresu SAD i Parlamentu EU; zabrana građanskih skupova kojima se obeležava godišnjica genocida u Beogradu; medijski spin o tome da će uprkos “lošim bezbednosnim procenama” on ipak otići “na skup” u Srebrenici, kao da je reč o poseti nekom ekonomskom forumu, a ne sahrani.\nVučić je prethodne dve decenije, to jest svoj celokupni politički život, proveo u negiranju srpskih zločina i odgovornosti Srbije za agresorske ratove u regionu, stotine hiljada žrtava i desetine hiljada još uvek nestalih. Njegova politika 20 godina posle genocida u Srebrenici je podjednako opasna – kao novi lider Srbije sa natpolovičnom podrškom on uspeva da kao žrtvu predstavi i sebe i Srbiju, iako su i on i Srbija bili i ostali nekažnjeni agresori.\nTu privilegiju, čije uživanje mu pored domaće javnosti dozvoljava i međunarodna zajednica, u onih nekoliko minuta dok su letele kamenice i grumenje zemlje sa mezarja – oduzeli su mu Bošnjaci u Potočarima.\nŠta je Vučić pre svog slavodobitnog odlaska u Srebrenicu uradio da tim ljudima prizna bol i nesreću koje su im politika koju je zastupao doneli, a od koje on i dalje ne odstupa? Njegova kontinuirana politička i moralna podrška neposrednim ubicama njihovih najbližih je jedan od razloga zbog kojih ga ti ljudi preziru. Porodice žrtava od Srbije nisu dobile nikakvu satisfakciju. Naprotiv, Srbija i dalje vodi kampanju u kojoj manipuliše čak i brojem ubijenih.\nAko je to tako, šta je drugo očekivao jedan od najstrasnijih negatora genocida u Srebrenici posle Vojislava Šešelja i Tomislava Nikolića kad je stupio na tle mezarja – aplauz?\nNapad na njega je napad očajnih ljudi, čiju bol ni on ni mi, izabrani predstavnik i građani agresorske sile, nikada nećemo moći da razumemo. Ti ljudi i posle 20 godina još uvek traže svoje mrtve koje je Srbija sakrila u masovne grobnice, za koje i dalje odbija da prizna da uopšte postoje.\nŽrtvama se negira pravo na grob i sećanje, dok se propaganda iz devedesetih o tome kako su u Potočarima pokopani samo “vojnici stradali u sukobu” u Srbiji i dalje odlično drži, uprkos činjenici da su samo ove godine u Potočarima sahranjeni ostaci 18 maloletnih dečaka. Oni su se pridružili hiljadama već pokopanih žrtava genocida koji su nađeni prethodnih godina na različitim lokacijama, njihova tela su i dalje raštrkana po različitim masovnim grobnicama, čime su poniženi i u smrti, u koju ih je odveo i dalje ponosni srpski agresor koji danas “prašta uvrede i napade”. Sve su to poznate i nepobitne činjenice, osnov frustracije naše kolektivne nečiste savesti, u kojoj posebno mesto zauzima Vučićeva.\nUmesto uzvišenog tona, Vučić je trebalo da reaguje ljudski: da ne naziva sve ljude koji su ga gađali srebreničkom zemljom “budalama”, već da bar neke od njih okarakteriše kao žrtve i pokaže razumevanje za njihov pravednički gnev i reakcije koje su onakve kakve jedino mogu biti – impuslivne i očajničke, jer druge reakcije tim ljudima nisu ni preostale.\nVučić i članovi njegove Vlade nisu propustili nijednu priliku da te ljude i njihove ubijene omalovaže i delima i rečima, a to što je Vučić odlučio da ih “poseti” ne znači ništa, jer je prethodno učinio sve da njihova prava i prava brutalno ubijenih članova njihovih porodica nikada ne budu poštovana. Prema najavama, “istraga će pokazati” da su incident pokrenule neke “marginalne društvene grupe”, ali svi smo čuli spontane uzvike porodica žrtava upućene Vučiću dok je bežao iz Potočara.\nDogodine, ili bilo kada u budućnosti, Vučić u Srebrenici može da računa na pruženu “ruku pomirenja” tek kada nešto zaista učini da do pomirenja i pravde za srebreničke žrtve dođe. Za početak bi bilo dobro da masovna ubistva Srebreničana počne da naziva pravim imenom, čime bi pokazao da zaista poštuje žrtve genocida i njihove porodice; da javno osudi svako negiranje genocida u Srebrenici i odgovornost Srbije za taj i druge masovne zločine protiv civilnog stanovništva u Bosni; da prestane da prećutno podržava pretnje bosanskih Srba iz Republike Srpske o razbijanju Bosne i Hercegovine i destabilizaciji te države; da se obaveže da će on i njegova Vlada učiniti sve da se otkriju preostale masovne grobnice koje kriju još uvek nepoznati broj ubijenih ljudi, da neka od sledećih godišnjica genocida u Srebrenici bude i poslednji ukop žrtava tog masakra – da sve žrtve konačno budu nađene i sahranjene.\nTek posle toga Vučić bi u Potočarima mogao da se nada da bude dočekan kao čovek koji se pokajao za sopstvene i grehe države koju “uzdignuta čela” predstavlja.


Ambasadorka Republike Srbije u Irskoj na nerezidencijalnoj osnovi predala je danas akreditive predsedniku Irske Majklu D. Higinsu, na svečanoj ceremoniji koja je tim povodom održana u Dablinu. Prenela je pozdrave predsednika Republike Srbije Aleksandra Vučića, kao i želju da dobre odnose između dve zemlje u narednom periodu podignemo na još viši nivo.\nPodvukavši da će razmena poseta na visokom nivou biti jedan od prioriteta tokom njenog mandata, ambasadorka Joksimović naglasila je značaj ekonomske saradnje između dve zemlje, uz našu želju da privučemo veći broj irskih kompanija da investiraju u Srbiju. Osvrnula se na uspehe Irske na planu očuvanju ekonomske stabilnosti i podsticanju rasta, rekavši da to predstavlja poučan primer koji bi mogao biti važan segment u međusobnoj razmeni iskustava. Zahvalila je Irskoj na doslednoj podršci koju pruža Republici Srbiji u procesu EU integracija.\nPredsednik Irske Majkl D. Higins podvukao je posvećenost Irske daljem procesu EU integracija kao i spremnost da njegova zemlja pomogne Srbiji na putu punopravnog članstva u Uniji. Naglasio je značaj istorijskih veza između Irske i Republike Srbije osvrnuvši se, takođe, i na aktuelni kontekst i odličnu saradnju koju ostvarujemo u okviru misije UN u Libanu. Irski predsednik uputio je srdačne pozdrave predsedniku Aleksandru Vučiću, poželevši mu dobro zdravlje.


Dok se Henry fokusirao kako napraviti što jeftiniji automobil za šire narodne mase, Edsel je od samog početka svoje karijere shvatio da iako su jeftini automobili bitni, jačina kompanije leži u skupljim premijum proizvodima. To je dovelo do predstavljanja luksuznih Deluxe modela Forda, zatim kupovine Lincolna, a na kraju i osnivanje Mercurya. Ali tokom svoje karijere Edsel nije radio samo za automobile kompanije - njegova lična kolekcija je brojala pozavidan broj automobila, a među njima je najpoznatiji bio 1934 Ford Model 40 Speedster, koji je urađen za Edsela lično.\nEdsel Bryant Ford je rođen 6. novembra 1893. godine kao jedini sin Henry i Clare Ford. Kao jedini sin legende američke auto industrije, od mladog Edsela se uvek očekivalo da nasledi mnogo poznatijeg oca. Još od svojih ranih godina Edsel je provodio vreme po Fordovim fabrikama i gledao predstavljanje legendarnog Ford Model T.\nU svoje vreme jedan od najjeftinijih automobila na svetu i automobil koji je motorizovao Ameriku, Model T je bio jednostavan za proizvodnju i jeftin za kupovinu i održavanje, ali i bez nekih dizajnerskih umeća. Posle ranih uspeha sa specijalnim verzijama Modela T, Edsel postaje predsednik Forda 1919. godine, a njegov prvi veći zadatak je bio kupovina luksuznog Lincolna tri godine kasnije. U vreme dok je Model T postavljao standarde po prodaji, Edsel je želeo i luksuznu diviziju sa željom da napadne najbolje takve automobile iz tog perioda - Cadillac, Packard, Cord i Duesenberg. Krajem 1920tih godina Edsel je primetio veliku popularnost "srednjih" divizija General Motorsa, kao što su Oakland (Pontiac), Oldsmobile i Buick, a kako Ford nije imao sličnu diviziju Edsel odlučuje da predstavi Deluxe verziju Fordova koji se danas smatraju prvim premijum automobilima američkog giganta. Usledili su još nekoliko velikana, kao što su Ford Model A, Lincoln Zephyr i Continental i na kraju i Mercury, ali je Edsel u međuvremenu ipak imao dovoljno vremena da se posveti i svom hobiju.\nGodine 1931, Edsel, njegova supruga Eleanor i četvoro dece konačno napuštaju Fairlane vilu Henry Forda i na drugom delu grada njihova vila Gaukler Point biva završena. Iste godine Edsel zapošljava Eugene Gregorie, 21-godišnjeg dizajnera sa iskustvom rada za Rolls Royce i General Motors, sa ciljem dizajnirana većih Lincolna. Između njih dvojice se rodilo prijateljstvo do te mere da je Gregorie često provodio dugo vremena u vili gde su dva prijatelja diskutovala ideje i buduće planove. Tokom jedne posete 1932. godine, Gregorie je pričao Edselu o 1932 Ford Model Y koji je dizajnirao za kompaniju na britanskom tržištu i rekao mu da je šteta što Ford nema sličnih automobila i na američkom tržištu. Edsel se dao na razmišljanje i nakon kraće posete Evropi došao do zaključka da ipak ne želi mali kompakt već automobil po kojima su Britanci najpoznatiji - roadster.\nZa dizajnersku inspiraciju Gregorie je koristio popularni Auburn, koji je imao zadnji deo sličan brodovima, pa je samim tim i nosio nadimak "boattail". Šasija je preuzeta sa 1932 Forda, koji je postao prvi automobil na svetu sa pristupačnim V8 motorom (Flathead). Iako je automobil izgledao sportski i brz u dovoljnoj meri za rane 1930te godine, Edsel nije bio zadovoljan sa završenim poslom i naredio da je automobil bude niži i agresivniji. Pošto je Gregorie imao mnogo posla sa novim Lincolnovim modelima, rad na ovom projektu je tekao dosta slabo i tek 1934. godine Model 40 je dobio željene promene. Do navedenog perioda je napredovala i tehnologija po pitanju oslanjanja, pa je konačan proizvod bio nizak u onoj meri u kojoj je Edsel želeo. Gregorie je nekoliko puta menjao dizajn koristeći avione iz navedenog perioda kao inspiraciju, a gotov proizvod je u velikoj meri ličio na 1935 Miller-Ford sa Indianapolis 500 trke posebno zato što je bio ofarban u sličnu zelenu boju.\nSa tehničke strane, ceo automobil je bio napravljen od aluminijuma čime je maksimalna težina iznosila samo 1,080 kg. Ispod haube se krio Flathead V8 motor od 221 kubna inča (3.6L), koji je razvijao 75KS, ali kako je blok motora pukao tokom hladne zime u Mičigenu 1939. godine, Edsel ga je zamenio sa novim Mercury V8 motorom, zapremine 239 kubna inča (3.9L) sa 100KS. Tokom godina Edsel je dobio mnogo pohvala na račun ovog automobila, a zanimljivo je da je samo Henry imao različito mišljenje i smatrao da je automobil opasan i da ne želi da ga njegov sin vozi. Popularnost je bilo toliko velika gde god da se automobil pojavio da je Edsel planirao i serijsku proizvodnju u limitiranim brojevima, ali Henry to ipak nije dozvolio. Do 1939. godine automobil je nekoliko puta dobio primene u vidu nove maske slične onoj kojoj je Gregorie dizajnirao na popularnim Lincolnima.\nNa žalost, Edsel nije dugo uživao u automobilu i do 1940. godine je otkriveno da ima rak stomaka, koji mu je ujedno i uzeo život tri godine kasnije. Posle njegove smrti, Model 40 je prodat sa još pet automobila iz Edselove lične kolekcije, a trag automobilu se izgubio sve do kasnih 1940tih godina. Tada se pojavio u prodaji sa dosta visokom cenom za taj period od 2,500 dolara, a novi vlasnik ga je zadržao u garaži sve do 1957. godine. Automobil je tada prefarban u crvenu boju da ostatak vozila bude u istoj boji kao enterijer, a tokom 1950tih i 1960tih godina je korišćen za turneje za američku vojsku po Vijetnamu. Modelu 40 se tada opet gubi trag i njegova lokacija nije bila poznata sve do 1999. godine kada je pronađen u jednoj garaži na Flordi. Sa samo 19,000 milja na satu, Model 40 je prodat kolekcionaru za 1.76 miliona dolara. Ubrzo je krenula restauracija - vraćena je originalna zelena boja, a zahvaljujući sitnim modifikacijama motora, snaga je skočila na 140KS. Posle restauracije, vlasnik je pokazivao automobil po skupovima, sve do 2010. godine kada je preminuo, a Model 40 kao donacija poslat u nekadašnje imanje Edsel Forda, koji je danas javni muzej.


EMSPanoramaSustavZaUpravljanje - Otis Lift - Otis Srbija\nEMS – OTISOV SISTEM UPRAVLJANJA\nKod zgrada sa saobraćajem do velike visine ili s posebnim zahtevima za odvijanje saobraćaja za funkcionalnost kuće od velikog je značaja neometan rad lifta. Za ekonomično i svrsishodno upravljanje zgradom to znači optimizovanje efikasnosti tehnike lifta. Sistemom upravljanja liftovima EMS Otis nudi proizvod koji je sposoban da zadovolji ovaj zadatak.\nEMS omogućuje centralni nadzor, upravljanje i analizu postrojenja liftova. Modularnom građom može se sistem, s PC podrškom, prilagoditi različitim profilima zahteva različitih područja primene. Upravljanja liftom i elektronski merni davači stalno dojavljuju sve parametre efikasnosti priključenih liftova softveru EMS-a. Na jednom monitoru prikazuju se stanja rada i odvijanje saobraćaja liftova. EMS takođe omogućuje centralni zahvat u upravljanje liftova i analizu procesa saobraćaja za optimizovanje funkcija lifta.\nViše sigurnosti stalnim nadzorom funkcija lifta\nPovećanje raspoloživosti ranim prepoznavanjem nepravilnosti za preventivno održavanje\nSkraćenje vremena zastoja brzim lokalizovanjem nepravilnosti\nOpsežna transparentnost procesa saobraćaja u zgradi statističkim alatima i analizom rada liftova\nOptimizovanje usluga putnicima i prevoz ručnim ili vremenski upravljanim prilagođavanjem aktuelnim saobraćajnim podacima\nAktuelne informacije o pouzdanosti postrojenja događaja i smetnji


"Orlovi"ponovo na RTS-u\nPočetna/Testovi/Zemaljska/“Orlovi”ponovo na RTS-u\n24/03/2022\tZemaljska Ostavi komentar\nPosle nekoliko godina pauze Radio Televizija Srbije (RTS) otkupila je eklsluzivna prava na direktne prenose “orlova” na svoje kanale. Ova informacija je potvrđena iz RTS-a. Obezbeđena su prava na prenose utakmica nacionalnog tima sve do 2028. godine!Kako je naveo RTS kupljena su prava prenosa za naredna tri događaja i biće direktni prenosi 102 utakmice u tim takmičenjima. U pitanju su ovi mečevi.”Kvalifikacije za EP 2024. i 2028. godine (18 do 20 utakmica). Zatim kvlaifikacije za Svetsko prvenstvo 2026 godine (10 utakmica) i tri ciklusa Lige nacija (18 utakmica)“, navodi RTS.Podsetimo, mečeve Srbije na predstojećem Svetskom prvenstvu u Kataru će takođe prenositi RTS. Biće prenošena i predstojeća prijateljska utakmica koju će Srbija igrati 29. marta protiv Danske.\nProšla MISSION 770\nSljedeća Uhapšeni članovi hakerske grupe Lapsus


Foto: Marko Đoković, Tanjug/Dragan Kujundžić, Oliver Bunić / RAS Srbija\nSigurno je da će u narednih godinu i po dana, na koliko je "oročena" nova Vlada Srbije, imati dosta posla, kako zbog započetih i najavljenih projekata, tako i zbog zdravstvene krize i pandemije korona virusa koja donosi mnogo neizvesnosti u predstojećem periodu.\nDobri ekonomski pokazatelji, po kojima će Srbija biti među vodećim zemljama Evrope kada je reč o rastu bruto domaćeg proizvoda (BDP), ali i po visini javnog duga, značajan su polazni osnov za nastavak razvoja. Sektori finansija, privrede i građevinarstva, saobraćaja i infrastrukture biće svakako neki od najznačajnih koji će upravljati daljim rastom srpske privrede.\nNovi-stari ministar finansija rođen je 1972. godine u Beogradu, gde je završio osnovnu i srednju školu. Diplomirao je i magistrirao na Ekonomskom fakultetu Univerziteta u Beogradu, a tokom osnovnih studija dobio je nagradu kao student generacije, da bi po završetku studija dobio nagradu za najbolji diplomski rad.\nPre nego što je postao ministar finansija, Siniša Mali je bio gradonačelnik Beograda od 2014. do 2018. godine, a za vreme njegovog mandata u gradu je pokrenut i sproveden program finansijske konsolidacije, čime je prepolovljen dug grada i značajno smanjen budžetski deficit.\nNaime, Anđelka Atanasković se odmah po diplomiranju zaposlila u fabrici "Prva petoletka – namenska", gde je jedno vreme bila direktor kontrole.\nNova ministarka privrede proglašavana je za najboljeg menadžera jugoistočne Evrope 2016. godine, Ženu godine u regionu, a pripala su joj brojna priznanja regionalnih i republičkih privrednih komora.\n"Veoma mi je drago i potrudiću se da opravdam poverenje predsednika Vučića i da dam sve od sebe da privreda ide samo na bolje i da što više investicija privučemo", rekla je Atanasković nakon predstavljanja kandidata za nove ministre.\nNovi ministar građevinarstva, saobraćaja i infrastrukture biće Tomislav Momirović, predsednik kompanije Mona Hotel Management. Nova vlada, koja će biti formirana u narednih nekoliko dana, tako će na mestu ministra imati naslednika porodične poslovne imperije, koji se proslavio i svojim tvitovima.\nOd 2011. godine i izdvajanja kompanije Mona Hotel Management obavlja funkciju generalnog direktora ove firme, a na poziciju predsednika kompanije Mona Hotel Management d.o.o. stupa 2016. godine.\nU javnosti se u poslednje vreme "proslavio" svojim tvitovima koji su izazivali pravu lavinu komentara, a nedavno je iznenadio javnost i kada je za "Blic" potvrdio informaciju da su njegovi roditelji Nada i Đorđe Momirović odlučili da celokupan biznis prepuste sinovima i da ga podele.\nNovi ministar je izjavio da mu je ponuda predsednika Srbije Aleksandra Vučića i mandatarke Ane Brnabić velika čast i još veća odgovornost. On je rekao da se od nove vlade očekuje mnogo posla za kratko vreme.


Nesreća na mostu kod Beške - Ozon Media\nIvana J., inženjer firme „Alpina“, poginula je, dok je njen kolega Miloš K. teško povređen kada su „kijom“ sleteli sa nedovršenog mosta kod Beške!\nNesreća se dogodila u 12.25 časova na delu mosta koji je u izgradnji. Kako saznajemo, Miloš K., koji je vozio kola, pokušao je da se okrene na mostu. Međutim, točak je proklizao i auto je pao sa visine od oko dvadesetak metara na pesak između dva mosta. Devojka je preminula na licu mesta, dok je njen kolega zadobio teške povrede opasne po život.\nPo pričama radnika, koje prenose Novosti, dvoje inženjera, koji su od početka izgradnje mosta angažovani na tom poslu, išli su u kontrolu gradilišta. Kolima su, pričaju dalje očevici, došli iz pravca Beške do početka na novosadskoj strani. Pretpostavlja se da je vozač hteo na tom mestu da okrene automobil i da su tada iz nepoznatih razloga pali sa velike visine.\nU vojvođanski Urgentni centar prevezen je Miloš K., koji se nakon niza operacija i dalje nalazi u kritičnom stanju. Mesto saobraćajne nesreće posetili su ministar za infrastrukturu Milutin Mrkonjić i rukovodioci „Puteva Srbije“.


PORTAL KRUG - Put do uspešnog biznisa traži dobru ideju\nPrevious Article Lerov tunel biće nova atrakcija Vrnjačke Banje (VIDEO)\nNext Article Mnogi mladi prekvalifikovani za poslove koji rade\nZvuči začuđujujuće, ali je, kažu, potpuno tačan podatak da oko 150.000 mladih, koji imaju između 15 i 24 godine – niti rade, niti se školuju. Kako motivisati mlade ljude, razočarane osećanjem da do posla mogu da dođu samo uz stranačku knjižicu (a nekada ni uz njenu pomoć) da posao potraže u privatnom sektoru i da li je to uopšte moguće? Da li je, zaista, za preduzetništvo u Srbiji – potrebna hrabrost, pitali smo direktora Nacionalne službe za zapošljavanje Republike Srbije Zorana Martinovića.\n- Mislim da, pored dobre preduzetničke ideje i dobrog biznis plana, svakako treba imati i jednu vrstu hrabrosti, ali sam kroz direktne kontakte sa ljudima koji koristili naša sredstva, uvideo da su mnogi od njih već razvili neku svoju poslovnu ideju i stvorili krug poslovnih partnera, ali su to radili u sivoj zoni. Zato su naši programi još jedan vid uspeha, jer mnoge koje su radili u nelegalnim sferama, sada prevodimo u formalan oblik, pa će na kraju i država od tih podsticaja koje im daje za započinjanje sopstvenog biznisa, kroz poreze i doprinose, i sama imati koristi – kaže Martinović.\nMeđurim, i dalje je visok broj onih koji, kao da se zalete u svet preduzetništva, pa nakon što im istekne godinu dana (koliko su obavezni da oddrže svoj biznis, da bi sredstva koja su dobili bila bespovratna), zatvaraju svoje preduzetničke radnje.\n- Ima, naravno, i takvih, koji žele da subvenciju iskoriste kako bi sebi platili poreze i doprinose za 12 meseci, ne zanima ih šta će biti posle toga, ali se ipak među svim zainteresovanima može selektovati „zdrava preduzetnička klasa“- kaže direktor NSZ.\nNakon 12 meseci, koliko su oni koji ostvare pravo na subvencije u obavezi da posluju, u narednih pola godine „preživi“ oko 70 odsto onih koje je NSZ stimulisala. U narednom periodu mnogi od njih izgube trku sa surovom konkurencijom i ne održe biznise.\n- Nije visok procenat onih koji i posle pet godina odlično posluju, ali zaista ima dobrih i svetlih primera – kaže Martinović, dodajući da je onima koji nemaju jasnu preduzetničku ideju teško da, nakon dobijanja sredstava, na osnovu nekog prepisanog biznis plana, naprave neki ozbiljan biznis.\nIdeja, kaže on, mora da bude zdrava, održiva, jer je inače teško nagovarati lica da koriste programe samozapšljavanja samo zato da ne bi bili nezaposleni.\n- Jer, ako oni lično nemaju čvrst stav, dobru ideju ili zanat u rukama, sve što pokrenu biće osuđeno na propast – poručuje Martinović.\nČinjenica je da je u Srbiji, kaže on, još uvek mali broj ljudi koji žele da budu preduzetnici, zato što većina nezaposlenih želi da nađe posao kod poslodavca, pogotovo kod onih u javnom sektoru, gde, smatraju, imaju sigurrnost, a rizik od neuspeha je mnogo manji. Takve, možda, valja podsetiti da većina onih koji su uspeli u svom privatnom biznisu, kaže da svoj posao više nikada ne bi menjali za rad kod drugog poslodavca. Oni govore o dozi slobode, o mogućnostima da sami kreiraju svoje obaveze i radno vreme i o uživanju što su nešto uspeli sami da stvore.


ZRENJANIN – Divlja deponija koja se nalazi između Melenačkog i Mihajlovačkog puta na istom mestu nalazi se više od jedne decenije. Bilo je različitih pokušaja da se deponija sanira odnosno da se zemljište rekultiviše, ali nijedan od pokušaja nije dao rezultate.\nDeponija ne samo što predstavlja pravo ruglo nego je i potencijalni izvor drugih nevolja.\nPovremeno se uz pomoć teške mehanizacije deponija ukloni ali vrlo brzo počne da se ponovo formira, kaže za portal zrenjaninski.com Igor Virijević, načelnik Komunalne policije.\nDuplirali smo iznos kazne za odlaganje na divljim deponijama ali ni to ne pomaže, jer je teško uhvatiti počinioce.Sada razmišljamo o postavljanju nadzornih kamera, ako to pomogne da uhvatimo počinioce, ističe Virijević.\nVirijević dodaje da pored ove deponije, veliki problem predstavljaju i divlje deponije u Elemiru i Aradcu, koje se povremeno čiste i uklanjaju ali na istom mestu – niknu nove.\nZa razliku od ovih, uspeli smo da rešimo divlje deponije u Tomaševcu i Čenti. Teško je bez saradnje sa građanima. Postoji uređena deponija na kojoj se otpad može besplatno odložiti, ali zabadava, građani donose i bacaju otpad na ovu, naglašava Virijević.\nTagovideponija u zrenjaninu divlja deponija Igor Virijević komunalna policija otpad\n19/09/2017 у 11:54\nPostavite stražu komunalne policije i podignite kazne na milionske iznose i rešiće te problem.\nEVO ŠTA ĆETE MOĆI DA PREKONTROLIŠETE BESPLATNO,DODATNA INFORMACIJA


Levijatan Archives - Mašina\nZašto je opasno ne shvatiti koaliciju „Pokret Levijatan – živim za Srbiju“ ozbiljno\nNa glasačkom listiću u nedelju naći će se i ultradesničarska koalicija „Pokret Levijatan – živim za Srbiju“. Poput sličnih organizacija u drugim državama, ova koalicija vešto pakuje svoj program u za javnost politički dovoljno umerene terminološke kerefeke, i žene stavlja u prve redove. Uz sniženi izborni prag, njihov ulazak u parlament može da bude dodatno olakšan niskom izlaznošću.\nDesničarski predizborni sprint – finale\nDok nam se približavaju raspisani parlamentarni, pokrajinski i lokalni izbori, medijski prostor, bilbordi i društvene mreže su pune predizbornih spotova, izveštaja i fotografija sa terena gde i vlast i opozicija ubrzano privode kampanje kraju.\nOko 50 ekstremnih desničara i pripadnika pokreta „Levijatan“ i „Živim za Srbiju“ okupilo se juče ispred migrantskog centra u Obrenovcu, u koji je prošle nedelje automobilom uleteo njihov saborac Filip Radovanović koji je tom prilikom uhapšen.\nČlan Levijatana automobilom upao u migrantski prihvatni centar u Obrenovcu\nNa društvenim mrežama se juče pojavio snimak mladića koji automobilom upada u migrantski prihvatni centar u Obrenovcu uzvikujući „Ne želim da moju devojku napadaju migranti.“ i „Ne želim muslimansku državu.“.\nLevijatan i dalje „posećuje“ Rome i oduzima životinje\nPripadnici pokreta Levijatan su tokom prethodne nedelje objavili još jedan snimak na kojem se vidi kako, uz nasilničko ponašanje, oduzimaju psa jednoj romskoj porodici. Međutim, brzo je došlo do saznanja o čemu je reč, budući da strah koji žele da proizvedu među romskom populacijom ovaj put nije preovladao.\nKo kontroliše mreže za vreme vanrednog stanja? MUP demantuje navode Levijatana\nŠirenje lažnih vesti i izazivanje panike po Krivičnom zakonu Republike Srbije predstavljaju krivično delo. Pokret Levijatan je u nedelju 15. marta objavio saopštenje u kome navodi da će se u vreme vanrednog stanja baviti, između ostalog, i kontrolom društvenih mreža kao i da imaju utvrđenu liniju sa službama.\nBildovanje anti-migrantske desnice\nIako se broj migranata koji se nalaze u Srbiji od početka godine neznatno povećao, a broj krivičnih dela koje su počinili migranti iznosi 0,06% od ukupnog broja učinjenih krivičnih dela, društvene mreže gore od lažnih vesti koje podižu paniku oko nečega čega zapravo – nema.\nDesničarski predizborni sprint II: Levijatan izlazi na izbore\nUoči redovnih parlamentarnih, pokrajinskih i lokalnih izbora u Srbiji počinju i ubrzavaju se predizborne kampanje. Pored već najavljenih aktera, mediji prenose da na izbore izlazi i pokret Levijatan.\nČuvari životinja – krotitelji naroda\nPrerušene u zaštitnike životinja, desničarske organizacije u Srbiji sve češće i sve otvorenije svoje navodno plemenite ciljeve koriste kako bi vršili represiju nad marginalizovanim društvenim grupama.


Od ponedeljka u Beogradu Nedelja parlamentarizma\nBeta 11. novembra 2017. 10:20\nNedelja parlamentarizma biće organizovana u Domu Narodne skupštine u Beogradu od ponedeljka, 13. novembra, kako bi se istakli uloga i značaj Skupštine Srbije u društvu, važnost demokratskog dijaloga i većeg učešća gradjana u društvenim procesima.\nProtekle dve godine u „Nedelji parlamentarizma“ učestvovalo je više od 100 organizacija i 5.000 gradjana.\n„Ohrabreni dosadašnjim rezultatima ‘Nedelje parlamentarizma’ odlučni smo da istrajemo u nameri da Narodnu skupštinu učinimo dostupnijom javnosti“, navodi se u saopštenju uoči manifestacije koja će trajati do 20. novembra.\nPotpredsednik Skupštine Srbije Vladimir Marinković u ponedeljak u podne otvoriće manifestaciju tokom koje će biti priredjena izložba fotografija „Gosti, prijatelji, sećanja“ i izložba „Više od veka Doma Narodne skupštine“.\nPrva izložba predstaviće najznačajnije dogadjaje u Skupštini poslednjih godina, a druga će, kao stalna postavka ubuduće biti otvorena za javnost.


Čuvati matične ćelije svog deteta ili ne? | Bebologija - Vodič za roditelje\nDanas roditelji u Srbiji u iščekivanju bebe pored brige o ishrani i vežbanju trudnice, biranja porodilišta, pripreme za dolazak bebe kao što je kupovina bebi opreme, uređivanje sobe i sl. donose još jednu veoma bitnu odluku: da li će na porođaju uzeti krv iz pupčanika i čuvati matične ćelije svog deteta.\n"U momentu sam se pitala da li je to samo novi trend i pomislila da banke matičnih ćelija profitiraju na brizi roditelja i njihovoj želji da svom detetu obezbede najbolje. Zato sam želela da dobijem odgovore na sva pitanja."\n„Tokom istraživanja bila sam u kontaktu sa nekoliko banaka u Srbiji. Otkrila sam dosta pozitivnih stvari zašto je dobro sačuvati matične ćelije na porođaju. To je bilo moje glavno pitanje kod nekoliko banaka kod kojih sam se raspitivala, jer sam želela da budem sigurna u to šta te banke obećavaju. Tek tada sam saznala da se godišnje u svetu uradi 4.000 do 5.000 transplantacija krvi iz pupčanika i da taj broj iz godine u godinu raste. Trenutno je u toku na hiljade studija za upotrebu matičnih ćelija – od tretiranja autizma do lečenja povreda kičmenog stuba. To mi je pokazalo da je medicina matičnih ćelija itekako prisutna i u sadašnjosti, a da je budućnost još lepša.


Savitljivi ekran mobilnog, da li je moguće? Savitljivi ekran mobilnog, da li je moguće? – Personal magazin\nSavitljivi ekran mobilnog, da li je moguće?\nJoš početkom devedestih godina prošlog veka, prenosivi računari i mobilni telefoni bili su neka vrsta egzotike koja se češće sretala u holivudskim filmovima nego na ulici. Bila je to i dalje…\nSavitljivi ekran mobilnog, da li je moguće? was last modified: August 26th, 2013 by Redakcija\nLGLG EletronicsLG G2savitljivi ekrani


Dragaš: Marš pod motom“ Porodica bez nasilja, zdravo društvo“ - Gorapress.net\nDanašnjim maršom protiv nasilja u porodici u Opštini Dragaš završena je kampanja "16 dana aktivinosti protiv nasilja u porodici", koju je organizovao opštinski Mehanizam protiv nasilja u porodici.\nKao deo završnih aktivnosti bio je i marš, pod motom" Porodica bez nasilja, zdravo društvo" u cilju senzibilizacije zajednice od nasilja u porodici. Na čelu kolene marša bili su , zamjenici gradonačelnika, direktori Direktorijata, kao i službenici iz različitih institucija opštine Dragaš, kao i opštine Prizren. Maršu se pridružili i veliki broj nastavnika i učenika kao i građana Opštine Dragaš.\nU maršu je učestvovao i komandir policije sa policijskim službenicima koji su pratili ovu aktivnost. U okviru šesnaestodnevnih aktivnosti članovi mehanizma organizovali su niz predavanja po školama, delegatima Skupštine su prezentirane aktivnosti, kao i održani je nekoliko debata sa učenicima, koji su pomognuti od strane OSCE-a i USAD-a, u cilju jačanja svjesti prje svega kod mladih, sa ciljem da prepoznaju sve oblike naselja i da adekvatno reaguju kakao bi se počinioci nasilja bili kažnjenji u skladu sa zakonom.


Prnjavor dobio sedam novih CNC operatera - Agencija za razvoj preduzeća Eda\nKao dio planiranih aktivnosti u okviru projekta “Partnerstvo za kvalitetna radna mjesta i konkurentnost”, završena je obuka druge grupe od sedam nezaposlenih osoba iz Prnjavora za CNC operatere. U grupi su bila tri devetnaestogodišnjaka, a posebno nam je drago što je obuku pohađala i jedna dama. Obuka je trajala 40 školskih časova, a izvodila se na Mašinskom fakultetu u Banjaluci. Učesnici obuke su veoma zadovoljni pruženom prilikom, kao i samim kvalitetom obuke.\nU okviru projekta “Partnerstvo za kvalitetna radna mjesta i konkurentnost”, do sada je obučeno ukupno 15 osoba za CNC operatere. S obzirom na to da za ovim zanimanjem postoji značajna tražnja, nadamo se da će učesnici obuke uskoro biti zaposleni.


“Pavgord” i novosadski „Galens“ ulaze u Pavlović banku i FG „Birač“ @ InfoBijeljina \nFočanska firma “Pavgord” i novosadski “Galens” planiraju da ponude Vladi Republike Srpske otkup 43 miliona KM potraživanja institucija i preduzeća RS od Fabrike glinice (FG) „Birač“, a kako bi ispunili uslove za to već su kupili hotel „Jahorina“, te sa sedam miliona planiraju dokapitalizovati Pavlović International Banku.\nS obzirom da je Vlada RS ranije odredila uslove koje potencijalni kupac treba da ispuni da bi otkupio potraživanja RS u FG „Birač“, te da oni podrazumijevaju ulaganje u bankarstvo i hotelijerstvo, „Galens“ i „Pavgord“ su već preduzeli korake ka ispunjavanju tih uslova.\nProdat hotel „Jahorina“\nNa licitaciji održanoj prošle sedmice novosadska i fočanska firma kupile su devastirani hotel „Jahorina“ na istoimenoj planini.\nHotel „Jahorina“, koji je izgorio u požaru 2002. godine i od tada nije u upotrebi, platili su 3,5 miliona maraka.\nKupac se obavezao da će na mjestu hotela „Jahorina“ sagraditi luksuzni hotel, da će i roku od godinu početi sa gradnjom i u roku od tri godine završiti gradnju novog hotela.\nKupac je bio obavezan i da dostavi dokaz o postojanju sopstvenih finansijskih sredstava na računu domaće ili inostrane banke namijenjenih za gradnju u iznosu ne manjem od 30 miliona KM.\nAkcije Pavlović banke na javnoj ponudi\nNakon nekoliko puta odgađane dokapitalizacije Pavlović International Banke 13. juna je raspisan novi javni poziv za prodaju akcija te banke u iznosu od sedam miliona maraka.\nCijeli postupak trebalo bi da bude završen najkasnije do 22. jula. Do prethodnog petka, do kada je trajao rok za pravo preče kupovine, nije izvršena dokapitalizacija, pa su akcije javno ponuđene na Banjalučkoj berzi.\n„Galens“ i „Pavgord“ bi i u ovom slučaju trebalo da budu kupci, a sedam miliona KM da uplate ovih dana, najkasnije u ponedjeljak.\nUdruženje nestalih beba Beograda podnijelo je dvije krivične prijave Tužilaštvu ...\nŽrtve nasilnih partnera: Za godinu dana u BiH ubijeno 12 žena\nOdbijena tužba za klevetu protiv Davora Dragičevića\nCijene hrane u svijetu na maksimumu\nOdbornik iz Sarajeva prijavio kolegu jer je migrante nazvao "garavim likovima"


Jeftini letovi iz Afganistana za Bjelorusiju - Avionske karte Afganistan Bjelorusija - eSky.ba\nLetovi iz Afganistana za Bjelorusiju\nPretražite letove iz Afganistana za Bjelorusiju\nProvjerite najbolje ponude letova iz Afganistana za Bjelorusiju\n✔ Postoje li posebne ponude za letove iz Afganistana za Bjelorusiju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Bjelorusiju?\n✔ Ako rezerviram let iz Afganistana za Bjelorusiju, mogu li rezervirati ujedno i smještaj?\n✔ Koje avio-kompanije nude letove iz Afganistana za Bjelorusiju?\nBudite sigurni, da na eSky.ba ponuda letova iz Afganistana za Bjelorusiju uključuje ne samo niskotarifne avio-kompanije, već i one koje su specijalizirane za visoki standard.


DAČIĆ: Aleksandar Vučić i ja smo se dogovorili da samostalno idemo na izbore! • HAPPYTV.RS\nDAČIĆ: Aleksandar Vučić i ja smo se dogovorili da samostalno idemo na izbore!\nSPS kandidat za gradonačelnika biće Aleksandar Antić.\nLider SPS je naveo i da je uveren da će SNS i SPS zajedno imati većinu odbornika u Skupštini grada Beograda. Dodao je da će u kampanji nastupati "čvrsto i odlučno", a da će tako postupati i u vršenju vlasti.\nFoto: Twitter/InSerbia News, sps.org.rs


Najbolja na duge staze\nKrstarica 20. novembra 2002. 00:00\nU sazvežđu „najboljih žena“ nedavno je zablistala još jedna zvezda: Pola Redklif, najbolja atletičarka godine. Ovu prestižnu titulu Redklifovoj je dodelila International Association of Athletics Federations, nakon serije uspešnih sportskih poduhvata. Mnogi sportski analitičari 2002. godinu označavaju kao annus mirabilis Pole Redklif: postavljanje svetskog rekorda i pobeda na dva velika maratona samo su deo uspeha koji je ova mlada sportistkinja ostvarila, na prvi pogled bez ikakvog napora.\nU aprilu 2002. Pola je debitovala na londonskom maratonu, osvojivši prvo mesto rezultatom od 2 časa, 18 minuta i 55 sekundi. To je bio samo preludijum za narednu „veliku trku“: u avgustu 2002. ona učestvuje u trci na 10.000 metara u Minhenu, gde postavlja novi evropski rekord. Time se serija pobeda ne završava, već biva krunisana pobedom na Polinom drugom maratonu – u Čikagu, gde u oktobru britanska atletičarka postavlja novi svetski rekord od 2 časa, 17 minuta i 18 sekundi.\nUspeh i slava, ipak, ne utiču na Polinu neposrednost, što ilustruje njeno nedavno priznanje novinarima kako je skoro prekinula trku u Čikagu usled – potrebe da ide u WC! Ovaj „problem“ iznenada se pojavio na polovini trke, i Pola tvrdi kako je prošla kroz veoma „težak period“, ali da je na svu sreću potreba blagovremeno nestala.\nPored toga, ona je spremna da podeli i male tajne svog uspeha, kao što je, recimo, kupanje u kadi punoj leda u trajanju od 10 minuta nakon svake trke. Zaista, ova metoda zvuči (pomalo) spartanski, ali rezultati očigledno ne izostaju…


Slamka spasa za tri brenda – Alfa Romeo, Lancia i DS će zajednički razvijati automobile - BIGportal.ba\n7 Februara, 2021 7 Februara, 2021 0824\nAutomobilski koncern Stellantis formalno postoji tek nekoliko dana, a već stižu vesti koje bi mogle da obraduju, pre svega ljubitelje italijanskih brendova Alfa Romeo i Lancia.\nDoduše, Lancia je ovih dana predstavila osveženi Ypsilon, ali ipak je u pitanju model čiji su dani odbrojani, a novog nema na vidiku.\nMeđutim, kako piše Autonews Europe, slamku spasa za dva italijanska auto-brenda trebalo bi da donese tesna saradnja sa francuskom automobilskom markom koja posluje u okviru Stellantisa – premijum brendom DS, koji se i sam grčevito bori za mesto pod suncem.\nKako se navodi, Stellantis planira da Alfa Romeo, DS i Lancia zajednički razvijaju nove modele automobila, koji bi delili mnoge elemente, uključujući pogonske sklopove i imali premijum karakteristike.\nU javnost nije dospelo mnogo detalja o ovom planu, ali je direktorka brenda DS, Marion David, otkrila da taj proizvođač radi sa italijanskim kolegama kako bi se premijum marke (DS, Alfa, Lancia) dodatno diferencirale od “mejnstrim” bendova u okviru Stellantisa.\nOna je rekla da je plan DS-a koji podrazumeva lansiranje po jednog novog modela svake godine “na dobrom putu i da će se nastaviti”.\nU tom smislu, ovih dana je predstavljen novi DS4, koji je znatno unapređen u odnosu na prethodnika.\nNjemačka: Polovnjaci sve skuplji


Mnogi vlasnici pasa su protivnici korišćenja pelena za pse, međutim iima i onih koji ih rado kupuju svojim ljubimcima.\nPostoje dve vrste pelena za pse, a to su pelene za štence, odnosno pelene koje su namenjene za učenje vršenja nužde na jednom mestu i pelene za odrasle pse. Ukoliko želite da znate koja je razlika između ove dve vrste pelena, kako i kada se one najčešće koriste i koliko je ta upotreba zaista efikasna, pročitajte u ovom tekstu.\nPelene za štence, koriste se radi odvikavanja psa od vršenja nužde na različitim mestima u stanu odnosno one su korisne jer štene uči da piški i kaki uvek na jednom mestu.\nOva vrsta pelena, ne koristi se na način na koji se to najpre na osnovu naziva proizvoda može zaključiti. Konkretno, ove pelene se ne stavljaju na telo psa, već se koristi tako što se polože na mesto na kojem želite da pas nauči i da počne redovno da vrši nuždu. Pelena se položi u ram za pelenu, a zatim se preko pelene nanese.\nonkretno, ovaj preparat se u količini od nekoliko kapi, nanosi na pelenu kako bi mirisom privukao štene da izvrši nuždu. Ono što treba znati, jeste da je preporučljivo da pelena na koju je naneto nekoliko kapi preparata bude pripremljena ujutru, i u toku dana nakon što je štene završilo sa obrokom. U tim periodima, najveće su šanse da će štene uspešno izvršiti nuždu na peleni i da će ovaj segment dresure biti uspešan.\npaspelene za štencešelenešelene za psa


Vlast Crne Gore traži pomoć EU i NATO protiv 'hibridnih pretnji', NATO tim već stigao\nIzvor: Radio Televizija Vojvodine, 17.Jan.2020, 14:01\nVlast Crne Gore traži pomoć EU i NATO protiv "hibridnih pretnji", NATO tim već stigao\nOn je na sednici Vojnog komiteta NATO, koja je juče završena u Briselu, kazao da je Alijansa, želeći da se suprotstavi ovakvim ruskim akcijama, >> Pročitaj celu vest na sajtu Radio Televizija Vojvodine << angažovala prvi NATO kontrahibridni tim u Crnoj Gori, piše Pobjeda.\nDarmanović sa ambasadorima NATO i EU\nMinistar spoljnih poslova, Srđan Darmanović, tvrdi da su u, kako je rekao, orkestriranoj kampanji koja se vodi protiv Crne Gore prepoznati brojni elementi hibridnog ratovanja.\nDarmanović je to, uz podsećanje na dešavanja tokom parlamentarnih izbora 2016. u Crnoj Gori, rekao na današnjem sastanku sa ambasadorima zemalja Evropske unije i NATO u Podgorici.\nGovoreći o Zakonu o slobodi veroispovest, šef crnogorske diplomatije je rekao da je Venecijanska komisija Saveta Evrope ocenila ovaj zakon kao korak napred ka modernizaciji zakonskog okvira za uređenje statusa verskih zajednica.\n''SPC je jedini akter koji se suprotstavio usvajanju ovog zakona, ali postoji spremnost vlade na dijalog'', rekao je Darmanović.\nVostok.rs: Podgorica: Protesti SPC se koriste kao negacija državnog bića i identiteta Crne Gore\nB92: "Zakon o slobodi veroispovesti je moderan i evropski"\nRadio Televizija Vojvodine: Ministar odbrane Crne Gore: Zakon neće biti povučen, protesti su negacija crnogorskog državnog bića\nB92: NATO zbog Rusa šalje svoj tim u Crnu Goru


Niška televizija » Sinđelić piše treću žalbu\nObjavljeno 19.06.2013. 15:25\nOmladinski fudbalski klub Sinđelić ne odustaje od namere da dokaže da se s pravom žalio na utakmicu sa Moravom u Ćupriji, kada je za domaćina nastupio fudbaler koji nije imao na to pravo. Žalba niškog srpskoligaša, uprkos nepobitnim dokazima, odbijena je u dva stepena. Sada je rukovodstvo Sinđelića uputilo žalbu za zaštitu zakonitosti Pravilnika o takmičenjima Fudbalskog saveza Srbije. O njoj će se izjasniti Izvršni odbor Fudbalskog saveza regiona istočne Srbije, na sednici koja je zakazana za 28. jun.\nU međuvremenu Sinđelić i Radnik iz Surdulice odigraće i revanš-susret ”baraža” za prvaka Srpske lige – istok. Podsetimo, Radnik je u prvoj utakmici u Nišu slavio sa 3:0 i veoma je blizu da u nedelju pred svojim navijačima proslavi plasman u Prvu ligu. Šta će se posle toga događati za ”zelenim stolom” nije lako predvideti, jer ,kako ističu u Sinđeliću, kristalno jasni dokazi očigledno nisu bili dovoljni da se utakmica sa Moravom registruje u korist najstarijeg niškog fudbalskog kluba.\nOFK Sinđelić je za četvrtak zakazao konferenciju za novinare, u Hotelu ”My Place” od 11 časova, kada će se ponovo govoriti o žalbi, ali i o učinku nekih fudbalera u prvoj utakmici ”baraža”. Kako je za NTV izjavio generalni sekretar ”orlića” Radomir Denčić, postoji sumnja da se pojedini njihovi fudbaleri nisu dovoljno trudili da stignu do uspeha u duelu sa Surduličanima.\nEh i dalje su vam drugi krivi.Pa trebali ste da pokazete na terenu da vredite,posle onog debakla od 0:3 ne bi trebali vise da se oglasavate…


Beta 24. januara 2021. 08:50\nZvanični Berlin pridaje „veliki značaj“ Specijalnom tužilaštvu koje se bavi zločinima Oslobodilačke vojske Kosova (OVK), piše danas Dojče vele (DW).\n„Iz perspektive Savezne Vlade, rasvetljavanje ratnih zločina i povreda ljudskih prava ima centralnu ulogu u okviru procesa pomirenja“, navedeno je u odgovoru nemačke Vlade na parlamentarni upit Levice, u koji je DW imao uvid.\nU dokumentu se navodi da „korupcija i organizovani kriminal i dalje predstavljaju centralne izazove za politiku i ekonomiju“ Kosova.\nIz Berlina odvraćaju da su, posle izbora na Kosovu 2001. saradjivali sa izabranim predstavnicima, ali uvek naglašavali značaj razjašnjavanja ratnih zločina.\n„Savezna vlada je uz to sekundirala troje zaposlenih u kosovsko Specijalno veće i kancelariju Specijalnog tužioca“, dodaje se u odgovoru.\nPrema rečima poslanice nemačke Levice koja je postavila upit Sevim Dagdelem, godinama su „ignorisane i zataškavane“ optužbe protiv Hašima Tačija i njegovih „mafijaških struktura“.\n„Nemačka Vlada snosi deo odgovornosti što su teška krivična dela na Kosovu do danas ostala nekažnjena i što korupcija još cveta“, rekla je Dagdelen za DW.\nNa nekoliko pitanja Levice odgovori nisu preneti jer se klasifikuju kao „tajna“ i obuhvataju saznanja nemačkih službi. Recimo, da li Berlin ima saznanja da su ljudi iz ŠIK (tajne policije OVK odgovorne za likvidaciju političkih protivnika) i danas u obaveštajnim vrhovima Kosova i da li su kosovske tajne službe na meti imale i Unmik, Euleks ili Kfor kako bi podrile istrage protiv Tačija i drugih.\n„Komandanti OVK su dvoreni kao saveznici u protivpravnom ratu NATO 1999. i podržavani na putu ka najvišim funkcijama u politici i tajnim službama“, kritikuje Dagdelen i ocenjuje da „nije čudo da nemačka Vlada svoje mračne kosovske veze drži pod oznakom tajnosti“.


Tim Centralne banke Crne Gore održao je video sastanak sa šefom Kancelarije Evropske banke za obnovu i razvoj (EBRD) u Crnoj Gori Japom Sprejom i njegovim saradnicima.\nGlavna tema sastanka odnosila se na pripremu nove EBRD strategije za Crnu Goru 2021-2026, kroz koju ova institucija želi da podrži Crnu Goru u ostvarivanju održivog ekonomskog rasta, kao i u procesu približenja Evropskoj uniji.\nPrema rečima Japa Spreja, strategija, koja se odnosi na naredni petogodišnji period, biće usmerena na tri glavna prioriteta saradnje EBRD-a i Crne Gore: poboljšanje konkurentnosti privrede, podržavanje projekata u oblasti zelene ekonomije i unapređenje povezanosti, odnosno dostupnosti Crne Gore.\nViceguvernerka Kalezić upoznala je Spreja sa stanjem u bankarskom sektoru i uticajem koronakrize na poslovanje banaka. Istaknuto je da su banke u Crnoj Gori pokazale dobru otpornost na krizu, te da su pažljivo kreirane mere CBCG doprinele očuvanju stabilnosti bankarskog sistema, ali i lakšem prevazilaženju posledica pandemije na privredu i stanovništvo.\n„Zabeleženi blagi rast nekvalitetnih kredita, kao direktna posledica koronakrize, još uvek ne zabrinjava, ali upućuje na potrebu dodatnog opreza radi adekvatnog upravljanja ovim rizikom, posebno kada se ekstenzivne mere CBCG za ublažavanje efekata pandemije počnu povlačiti“, istakla je viceguvernerka i dodala da CBCG privodi kraju projekat procene kvaliteta aktive (AQR) bankarskog sektora, čiji rezultati se očekuju krajem juna. Viceguvernerka Kalezić je upoznala sagovornika i sa aktivnostima CBCG na planu usklađivanja regulatornog okvira, novog Zakona o kreditnim institucijama i Zakona o sanaciji kreditnih institucija i njihovih podzakonskih akata sa najboljim standardima i praksama evropskog centralnog bankarstva.\nNa sastanku je bilo reči i o planovima Vlade da, uz tehničku podršku EBRD-a, osnuje Kreditno-garatni fond, kroz koji bi privredi bio olakšan pristup izvorima finansiranja. CBCG će dati svoj doprinos kroz učešće u radnoj grupi formiranoj ovim povodom.


Jovanović: Nema šanse da ne pobedimo ako izbori budu fer i pošteni - Infobrif\nJovanović: Nema šanse da ne pobedimo ako izbori budu fer i pošteni\nObjavljeno 29.06.2019. u 20:44\nPotpredsednik Narodne stranke i šef odborničke grupe Savez za Srbiju u Skupštini Beograda Nikola Jovanović izjavio je danas na protestu „Jedan od pet miliona“ da su šestomesečenim protestima postavljeni temelji nove Srbije i da će opozicija, ako izborni uslovi budu fer i demokratski, nastupiti zajedno i pobediti.\n„Nema šanse da ne pobedimo ako izbori budu fer i pošteni. Ako predsednik Srbije i Srpske napredne stranke Aleksandar Vučić ne omogući fer i poštene izbore, svi ćemo ih bojkotovati, a on će se tako sam ispisati iz demokratskog života. Ostaće predsednik samo za one koji mu u Sava centru aplaudiraju kao da im život od toga zavisi“, rekao je Jovanović.\nUlazimo u jesen sa velikim kapitalom – dogovorom gradjana, istaknutih pojedinaca i opozicije i više nema nazad – sistem mora da se razmontira i napravi novi, naveo je Jovanović.\nJovanović je rekao da SNS više nikada neće pobediti u Beogradu i da se gradjani i opozicija bore protiv sistema u kojem caruju, kako je naveo, ljudska glupost, pohlepa, bahatost i nesposobnost.\n„Nisu naši pravi protivnici neki Vesići i Jovičići, oni su samo pojavni oblici jednog degenerisanog sistema. Oni su prošlost, a mi smo u prethodnih šest meseci postavili temelj jedne nove Srbije“, naveo je Jovanović.\nJovanović je istakao da prioriteti po promeni vlasti neće biti „faraonski stadioni od 250 miliona evra“, nego izgradnja infrastrukture, kako elementarne nepogode više ne bi uništavale imovinu gradjana.\nJedan od organizatora protesta „Jedan od pet miliona“ Srdjan Marković je kazao da je aktuelna vlast pokazala da joj ništa nije sveto, kao i da podržava i poziva na nasilje.\n„Pozivam sve učesnike političkog života na bojkot“, poručio je Marković.\nBivši aktivista „Otpora“ Srdjan Milivojević kazao je da su protesti, kako je ocenio, upalili baklju slobode i da se Srbija ne može umiriti.\n„Cela Srbija danas je Brus, Kruševac, Grocka, i Srbija je postala favela u kojoj caruje Srpska napredna stranka“, rekao je Milivojević.\nJedan od pet milionaNikola JovanovićProtesti\nNajezda zmija otrovnica u ovom gradu, evo šta da radite ako vas ujede\nProtest u Kragujevcu: Đački trg proglašen trgom slobode\nJovanović: „Srbija 21“ je projekat Bebe Popovića\nJovanović: Krivična prijava protiv Radojičića i Vesića zbog deponije u Vinči


Kupovina avio karata iz inostranstva\nS obzirom da zelim da kupim avio kartu iz inostranstva, mozete li mi reći koji je put plaćanja i preuzimanja karte?\nS poštovanjem, Ivona Tufegdžić\nKupovina avio karata iz inostranstva ide isključivo preko kreditne kartice, Visa ili Master. Da bi sistem dao opciju plaćanja avio karte kreditnom karticom morate se prvo registrovati.\nNakon registracije pronađite let koji vam odgovara i u trećem koraku unosite podatke putnika i podatke sa kartice. Nakon završetka procedure kupovine prvo vam stižu detalji rezervacije, a za najviše pola sata i sama karta u elektronskom obliku.\nOdaberite let na Najpovoljnije avio karte


Lajkovac - Božidar Maksimović - Biba\nBožidar Maksimović - Biba\nDa je predratni Lajkovac pored železnice, bio i sportski veoma zanimljiva varošica, pokazalo se i u slučaju Božidara Maksimovića - Bibe,\nrođenog 1912. godine u Mladenovcu. Ovaj talentovani fudbaler, svoje prve fudbalske korake napraviće u tadašnjem timu Vojvoda Katić, gde igra sve do 1933. godine, kada krajem te iste godine dolazi u Lajkovac, zaposlišvši se na železnici kao mašinovođa.\nKada je Biba upoznao našu varošicu, bila je to ljubav na prvi pogled, jer pored železnice Lajkovac jer bio poznat i po FK Železničar, u kojem će Biba nastaviti svoju igračku karijeru. Ne treba puno opisivati koliko je za klub značio dolazak takvog asa, jer važio je za jednog od najboljih fudbalera tog vremena.\nKoliko je Biba bio uvažavan i omiljen u redovima Želje, govori podatak da su ga saigrači puno puta birali za trenera.\nRazloga za to je bilo na pretek, jer pored plemenitosti i pozitivne energije koju je širio oko sebe, bio je pravi umetnik sa fudbalskom loptom, kretao se lagano i isto tako postizao golove, stvarajući utisak da ništa lakše nema od igranja fudbala.\nRetkost je da “mađioničar” otkriva svoje tajne, ali u slučaju Bibe Maksimovića, svoje tajne je voleo da podeli sa mlađim saigračima, pa je tako podučavao i Slobodana Radovanovića, Matorog Musu,\nučeći ga kako se lopta udara i vadi špicem iz blata ili vode (većina terena u to vreme, bila je u dosta lošem stanju) a što je još važnije ,kako što lakše pogoditi protivničku mrežu.\nJedan događaj iz tog perioda zavređuje da se pomene:\nSvi su znali da Biba kod kuće ima rezervnu fudbalsku loptu, što je u to vreme bila prava retkost!\nTako na jednoj utakmici probuši se fudbalska lopta, a nemajući rezervnu ljudi iz kluba otišli su kod Bibe po drugu loptu, i pošto je Biba bio na poslu, loptu im pozajmi njegova supruga Neda, pa tako Želja sačuva bodove.\nŠezdesetih godina prošlog veka Biba odlazi da živi u Beograd, ali to ga neće sprečiti da dolazi u Lajkovac i posmatra utakmice voljenog kluba, jer u srcu ovog majstora fudbalske igre, “Želja” je zauvek zauzeo svoje mesto.


Fon der Lajen zabrinuta zbog predloga za drastično smanjenje budžeta EU - Izazov\nFon der Lajen zabrinuta zbog predloga za drastično smanjenje budžeta EU\nNovi magazin 4. decembra 2019. 13:55\nNova predsednica Evropske komisije Ursula fon der Lajen rekla je danas da je „zabrinuta“ zbog predviđenih drastičnih smanjenja u budućem višegodišnjem budžetu Unije, od 2021-2027, koji će između ostalog pogoditi odbranu.\n„Zabrinuta sam zbog drastičnih rezova koji su predloženi“, rekla je ona danas na konferenciji za novinare u Briselu navodeći kao sektore koji mogu biti pogođeni, Fronteks, odbranu, digitalnu agendu i napori za uvođenje zelene ekonomije.\nPredlog budžeta napravilo je aktuelno finsko predsedništvo EU i rezultat je kompromisa koji odražava razlike između zemalja članica Unije. Ta tema će biti u centru razgovora na samitu EU 12. i 13. decembra.\nFon der Lajen je rekla da finski predlog pokazuje koliko su teški pregovori o višegodišnjem finansijskom okviru.\nPregovore treba da dovrši novi predsednik Eropske komisije Šarl Mišel sa cijem da se postigne sporazum početkom iduće godine, rekla je fon der Lajen.\nGovoreći o odbrani ona je rekla da predložena finansijska sredstva u finskom predlogu nisu dovoljno visoka i dodala da Evropa treba da investira.\nFinska kao predsedavajuća Evropskog saveta, predložila je da se doprinosi zemalja članica fiksiraju na 1,07 odsto bruto nacionalnog dohotka za budući višegodišnji budžet.\nSituacija u Rumuniji dramatična: Raste broj novoobolelih i preminulih…


Vesti online / Sport / Košarka / Radonjić: Čeka nas prvenstvo Srbije, ovo zaboravljamo\nBez komentara o isključenju i suđenju - Dejan Radonjić\n"Naše rasterećenje plasmanom u Evroligu nas je dodatno motivisalo da izvučemo poslednji atom snage i pripremimo se koliko je moguće za finale. Partizan je na kraju ipak uspeo da slavi. Mi sada moramo da se okrenemo narednim obavezama i što pre zaboravimo ovo", rekao je Radonjić na konferenciji za novinare posle poraza u Laktašima sa 71:63.\nRadonjić je rekao da njegova ekipa u drugom poluvremenu nije igrala odbranu kakvu ume.\n"Kvalitetno smo odigrali odbranu, posebno u prvom poluvremenu. Međutim, kontinuitet je onemogućen u trećoj četvrtini i Partizan je stekao prednost koju je održao do samog kraja. Pokušali smo da ih stignemo, ali ovoga puta bez uspeha", rekao je Radonjić.\nTrener Zvezde, koji je isključen zbog druge tehničke greške šest minuta pre kraja susreta, odbio je zahtev novinara da komentariše suđenje na finalnoj utakmici.\nKOŠARKA ABA liga: Zvezda srušila Partizan posle produžetka\nSubota 27.04.2013. 23:41\nЕ мој Радоњићу,где је честитка бољем противнику и шампиону!?Уклопио си се у Човићеве фантазије да "морате" победити Партизан,па ни куртоазну честитку да упутиш!Јадно!!!


Alarmantni podaci o Rio Tintu\nTako bar navodi ugledna britanska nevladina organizacija Corporate Vatch, koja se bavi ekologijom, u tekstu pod naslovom “Srbija: Rio Tinto izaziva ekološko uništenje u dolini Jadra” koji je objavljen 22. oktobra na njihovom sajtu. U tom tekstu iznete su brojne negativne ocene na račun Rio Tinta ali i EU a indirektno provejava nit da je Brisel spreman da žrtvuje srpsku životnu sredinu zarad blagoteti svojih 27 članica.\nDa nije tako, logično je da ležišta koja su značajno bogatija u zemljama članicama, kao što su Nemačka i Čečka, eksploatišu i dođu do litijumskih baterija za električne automobile. Međutim, ovakvi projekti u njihovim zemljama bi izazvali velike potrese jer tehnologija prerade litijuma ostavlja nesagledive posledice na životnu sredinu i zdravlje ljudi, pa ih Brisel, u saradnji sa Rio Tintom, vešto seli u tuđa dvorišta, van granica EU.\nTekst Corporate Vatch upravo to sugeriše uz napomenu da se Evropi žuri da dođe do litijumskih baterija sa svog tla.\n- Prodaja električnih vozila porasla je za 43 posto u 2020. godini, uprkos padu ukupne prodaje automobila a u Evropi je najveći potrošač bila Nemačka. Evropska komisija želi da postavi najmanje 30 miliona električnih automobila na evropske puteve. U skladu sa agendom zelenog transporta EU, koja promoviše električna vozila, region Jadar u Srbiji je, kao još neki u Evropi i Americi, zapravo je označen kao „zona žrtvovanja“ za „zelenu“ energetsku industriju - stoji u tekstu.\nPored toga, sugeriše se i na otpor ovom projektu jer bi on regionu Jadra naneo nesagledive posledice.\n- U čileanskom Salar de Atacama, litijum i druga rudarenja potrošile su 65 odsto vode u regionu, uzrokujući iscrpljivanje podzemnih voda, kontaminaciju zemljišta i drugu degradaciju životne sredine, primoravajući lokalne zajednice da napuste naselja predaka.U maju 2016. godine, u tibetskoj reci Lići pronađene su mrtve ribe, kontaminirane curenjem toksične hemikalije iz rudnika litijuma Ganzidžou Rongda,kineske kompanija BID. Leševi krava takođe su pronađeni kako plutaju nizvodno nakon što su pili kontaminiranu vodu - piše Corporate Vatch.\nDeo srpske naučne javnosti, koja se protivi ovom projektu, navodi da zbog takvih posledica, zemlje EU ne žele u svom ataru rudnik litijuma.\n- Rudnik bi bio ovde u Srbiji, a ne u njihovim zemljama, gde se radi po drugačijim pravilima.Rizika od ovog rudnika je mnogo jedan od njih je arsen. Rio Tinto nije utvrdio hemijski sastav jedinjenja u kome se arsen nalazi u rudi, odnosno deponovanom otpadu, a procenjene količine iznose oko 6.000 tona u 57 miliona tona otpada, tokom 40 godina eksploatacije - rekao je nedavno akademik Bogdan Šolaja za NIN.\nZa njega je velika verovatnoća da će rudnik i kompletno uništiti rezerve najkvalitetnijih i najizdašnijih podzemnih voda u Srbiji.\n- Ne postoji dovoljno pouzdano rešenje koje u slučaju havarijskih oštećenja deponija opasnog otpada rudnika može da spreči potpunu degradaciju Jadra i regionalnog izvorišta drinskog aluviona sa ozbiljnim posledicama na reke Drinu i Savu i izvorišta za vodosnabdevanje nizvodnih gradova. Niko ne pominje cenu takve devastacije sa vekovnim posledicama kada planirani rudnik prestane sa radom - naveo je Šolaja.\nI Akademija inženjerskih nauka Srbije (AINS) ima sličan stav.\n- Sprovođenje projekta rizično je jer je Jadar uzrok destruktivnih bujičnih poplava, pa je nemoguće garantovati zaštitu od probijanja nasipa, razaranja deponija, zagađenja doline i transporta zagađivača do Save, nizvodno do Šapca i Beograda.Pored toga, Studija prostornog uticaja rudnika uopšte se nije bavila rizikom od prirodnih radioaktivnih zračenja jer su ranija istraživanja na području Cer - Iverak, koje se graniči ali i poklapa sa rudnim poljem jadarita, sadrži izotop urana 238.Ako urana ima u jadaritu, tretmanom koncentrovanom sumpornom kiselinom će se osloboditi i ugroziti zdravlje ljudi, faunu, floru, tlo i, što je posebno značajno, vodene sisteme i na taj način će se preneti na znatno šire okruženje-stoji u Studiji koju je uradio AINS.\nRIO TINTO: Navodi su netačni\nIz Rio Tinta tvrde da u agendi zelenog transporta EU nije označila područje Jadra kao “zonu žrtvovanja” za industriju zelene energije.\n- Navod koji ste pomenuli je netačan, materijalno neutemeljen i u suprotnosti je sa politikom EU. Nije nam poznato da se Projekat „Jadar“ pominje u bilo kom zvaničnom dokumentu EU kojim se određuju starteške direkcije i agende razvoja, uključujući zeleni transport i energiju. Nevezano za taj navod, svaki industrijski projekat ima izvestan uticaj na životnu sredinu, samim tim što se za potrebe gradnje novih objekata poljoprivredno ili šumsko zemljište konvertuje se u građevinsko. Svi potencijalni uticaji Projekta “Jadar” biće sagledani i primeniće se najsavremenije mere kako bi se svi procesi odvijali bezbedno i da se svi parametri održavaju u zakonom propisanim granicama-navode za “Blic” iz Rio Tinta i dodaju:\n- ”Jadar” treba da bude pozitivan primer kako je moguće realizovati industrijski projekat, zaštititi životnu sredinu i obezbediti kvalitetan život ljudi. Prema SEVESO analizi koja definiše hemijske rizike, “Jadar” je ocenjen kao projekat nižeg rizika. U Srbiji funkcioniše 49 postrojenja višeg rizika, dok u Nemačkoj radi preko 1.000.\nOd 1. januara počele su prijave za novih 100.000 turističkih vaučera u vrednosti od 5.000 dinara. Turističke vaučere, koji su se do sada pokazali vrlo privlačnim za građane Srbije, posebno za penzionere i porodice sa decom, moguće je iskoristiti do 20. novembra ove godine, a moći će da se bira jedan od 1.200 smeštajnih objekata širom zemlje.